cyanic-selkie/wikianc huggingface dataset:
കാഞ്ചന (നടി)
1960-1970-1980-കളിൽ ഏറ്റവും സജീവമായി ഇന്ത്യൻ സിനിമകളിൽ അഭിനയിച്ചിരുന്ന ഒരു അഭിനേത്രിയായ വസുദ്ധരാദേവി കാഞ്ചന (ജനനം16 ആഗസ്റ്റ്1939) എന്ന പേരിലാണ് അറിയപ്പെട്ടിരുന്നത്. തെലുങ്ക്, കന്നട, തമിഴ്, മലയാളം എന്നീ ഇന്ത്യൻ ഭാഷകൾ കൂടാതെ വളരെക്കുറച്ച് ഹിന്ദി സിനിമകളിലും അഭിനയിച്ചിട്ടുണ്ട്. ചലച്ചിത്രരംഗത്ത് ഇപ്പോഴും സജീവമായി പ്രവർത്തിച്ചുകൊണ്ടിരിക്കുന്നു. 2017-ൽ റിലീസ് ചെയ്ത സന്ദീപ് റെഡ്ഡി വഗ്ഗ സംവിധാനംചെയ്ത അർജുൻ റെഡ്ഡി എന്ന തെലുങ്കു ചലച്ചിത്രത്തിലാണ് ഇപ്പോൾ അവസാനമായി അഭിനയിച്ചത്. അമ്മ വേഷമായിരുന്നു ഇതിൽ അഭിനയിച്ചത്. ബോക്സാഫീസിൽ വമ്പിച്ച വിജയം നേടിയിരുന്നു ഈ ചലച്ചിത്രം. 2017-ലെ കർണ്ണാടക സംസ്ഥാന ഗവൺമെന്റിന്റെ കർണ്ണാടക രജ്യോത്സവ അവാർഡ് ലഭിച്ചിരുന്നു.
ജീവിതരേഖ
ഭരതനാട്യവും മ്യൂസിക്കും അഭ്യസിച്ചിരുന്ന വസുദ്ധരാദേവി തമിഴ് നാട്ടിലെ മദ്രാസിലുള്ള ഒരു ധനികകുടുംബത്തിലാണ് ജനിച്ചത്. പിതാവിന്റെ പെട്ടെന്നുള്ള ബിസിനസ് തകർച്ചയിൽ വസുദ്ധരാദേവിക്ക് ഒരു ജോലി കുടുംബത്തിന് അത്യാവശ്യമായി വരികയും അവൾക്ക് എയർഹോസ്റ്റസ് ആയി ജോലി ലഭിക്കുകയും ചെയ്തു. സിനിമാ സംവിധായകനായ സി.വി. ശ്രീധർ യാത്രക്കാരനായി വിമാനത്തിൽ സഞ്ചരിക്കുമ്പോൾ വസുദ്ധരാദേവിയെ കണ്ടുമുട്ടി. 1963-ൽ അദ്ദേഹം തന്റെ പുതിയ സിനിമയായ കാതലിക്ക നേരമില്ലൈ എന്ന ചലച്ചിത്രത്തിലേയ്ക്ക് ഒരു പ്രധാന കഥാപാത്രത്തിന്റെ അഭിനയത്തിനായി ക്ഷണിച്ചു. വൈജയന്തിമാലയുടെ അമ്മയായ വസുദ്ധരാദേവി എന്ന മറ്റൊരുനടി ചലച്ചിത്രമേഖലയിൽ ഉണ്ടായിരുന്നതിനാൽ ശ്രീധർ അവളുടെ പേര് മാറ്റി കാഞ്ചന എന്ന് പുനർനാമകരണം ചെയ്തു. കാഞ്ചന തെലുങ്ക്, കന്നട, തമിഴ്, മലയാളം, ഹിന്ദി എന്നീ ഭാഷകളിലായി150-ൽപ്പരം ചലച്ചിത്രങ്ങളിൽ അഭിനയിക്കുകയുണ്ടായി.
ചലച്ചിത്രരംഗം
1964 മുതൽ1977 വരെ തമിഴ് ചലച്ചിത്ര രംഗത്ത് നായികാ വേഷങ്ങളിൽ സജീവമായ അഭിനേത്രിയായിരുന്നു. കാതലിക്ക നേരമില്ലൈ (1964), വീരഭിമന്യു (1965), മോട്ടോർ സുന്ദരം പിള്ളൈ (1966), തേടി വന്ത തിരുമകൾ (1966) പറക്കും പറവൈ (1966) കൊടിമലർ (1966) മറക്ക മുടിയുമ?(1966) അതെ കൻകൾ (1967) ഭാമ വിജയം (1967) തങ്കൈ (1967) നാലും തെരിന്തവൻ (1968) ചെല്ല പെൺ (1969) പൊന്നു മാപ്പിളൈ (1969) ശാന്തിനിലയം (1969) തുലാഭാരം (1969) നൂറാണ്ടു കാലം വാഴ്ക (1970) സിവന്ത മൺ (1970) വിളയാട്ടു പിള്ളൈ (1970) കാതൽ ജ്യോതി (1970) അവളുക്കെണ്ട്രു ഒരു മനം (1971) ഉത്തരവിണ്ട്രി ഉള്ളെ വാ (1971) പാട്ടൊണ്ട്രു കേട്ടെൻ (1971) നാൻ യെൻ പിറന്തെൻ (1972) ന്യായം കേട്കിരോം (1973) എങ്കൾക്കും കാതൽ വരും (1975) അവൻ ഒരു സരിത്തിരം (1977) നിനവിൽ ഒരു മലർ (1979) ജയ നീ ജയിച്ചിട്ടെ (1979) ജോണി (1980) ജംമ്പു (1980) ലോറി ഡ്രൈവർ രാജക്കണ്ണ് (1981) പഗഡൈ പണിരെണ്ടു (1982) ഗ്രാമത്തു കിളികൾ (1983) കാക്കും കാമകാക്ഷി (1983) കാട്ടുക്കുള്ളെ തിരുവിഴ (1985) മൗനരാഗം (1986) കുളിർക്കാല മേഘങ്ങൾ (1986) ഞാനും നീയും (1987) കിഴക്കു ആഫ്രിക്കാവിൽ ഷീല (1987) നീതിയ ന്യായമാ (1994) എന്നീ തമിഴ് ചലച്ചിത്രങ്ങളിൽ സജീവമായിരുന്നു.
1994 നുശേഷം ചലചിത്ര ലോകത്തുനിന്ന് വിരമിച്ചു. 2005-ലെ എംജിആർ അവാർഡ് ദാനചടങ്ങിൽ തമിഴ് നാട് സംസ്ഥാന ഫിലിം ഹോണറി അവാർഡ് നൽകിയിരുന്നു. 2007-ലെ എഎൻആർ-ന്റെ സ്വർണ്ണ കങ്കണ അവാർഡ് ലഭിച്ചിരുന്നു. തമിഴിൽ ആർ. മുത്തുരാമനുമായി 19 സിനിമകളിലും എം.ജി.ആർനോടൊപ്പം രണ്ടു സിനിമകളിലും അഭിനയിച്ചിരുന്നു. ശിവാജി ഗണേഷൻ, എസ്.എസ്. രാജേന്ദ്രൻ, ജയ് ശങ്കർ, ജെമിനി ഗണേഷൻ, രവിചന്ദ്രൻ, ശിവകുമാർ എന്നീ നായകന്മാരോടൊപ്പം അഭിനയിച്ചിണ്ട്. 1977-ലെ അവൻ ഒരു സരിത്തിരം എന്ന തമിഴ് ചലച്ചിത്രത്തിലാണ് അവസാനം നായികയായി അഭിനയിച്ചത്. പവിത്രബന്ധനം, മൺചുവട് എന്നീ രണ്ടുചലച്ചിത്രങ്ങൾ കാഞ്ചനയുടെ അഭിനയ പ്രതിഭയെ തിരിച്ചറിയപ്പട്ട ചലച്ചിത്രങ്ങളായിരുന്നു. 2015-ൽ തമിഴിലും തെലുങ്കിലും ഒഎൽഎക്സ്-ന്റെ പരസ്യത്തിൽ അഭിനയിച്ചിരുന്നു.
സ്വകാര്യജീവിതം
റ്റി. നഗറിലുണ്ടായിരുന്ന അവരുടെ സ്വത്തുക്കൾ തിരിച്ചു ലഭിക്കുകയുണ്ടായി. ചെന്നൈ കോടതിയിൽ 6 പ്രാവശ്യം അവളുടെ മാതാപിതാക്കൾക്ക് എതിരെ കേസ് നടന്നിരുന്നു. ഒരു ദിവസം കാഞ്ചനയുടെ പിതാവ് ഒരു വെള്ളപേപ്പറിൽ അവളുടെ ഒപ്പ് വാങ്ങുകയും അവളുടെ അറിവില്ലാതെ മുഴുവൻ സ്വത്തുക്കളും അദ്ദേഹത്തിന്റെ പേരിലേയ്ക്ക് മാറ്റുകയും ചെയ്തു. നീണ്ട നിയമയുദ്ധത്തിനുശേഷം കാഞ്ചനയ്ക്ക് അവളുടെ സ്വത്തുക്കൾ തിരികെ ലഭിക്കുകയുണ്ടായി. കാഞ്ചനയും അവളുടെ സഹോദരി ഗിരിജയും ചേർന്ന് ഏകദേശം 150 ദശലക്ഷം രുപ തിരുമല തിരുപ്പതി ദേവസ്ഥാനത്തിന് (TTD) 2010 ഒക്ടോംബർ 25 ന് നൽകുകയുണ്ടായി.
കൊപ്പുചെടി
പശ്ചിമഘട്ടതദ്ദേശവാസിയായ ഒരു ചെറുസസ്യമാണ് കൊപ്പുചെടി. . ആവാസവ്യവസ്ഥയുടെ നാശം കൊണ്ടും വികസനപ്രവർത്തനങ്ങൾ കൊണ്ടും ഈ സസ്യം വംശനാശഭീഷണിയിലാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ആസ്റ്റ്രേസീ
ശർമിള ബിശ്വാസ്
കേന്ദ്ര സംഗീതനാടക അക്കാദമി പുരസ്‌കാരം നേടിയ പ്രമുഖ ഒഡീസി നർത്തകിയാണ് ശർമിള ബിശ്വാസ്. ഗുരു കേളു ചരൺ മഹാപാത്രയുടെ ശിഷ്യയാണ്.
പുറം കണ്ണികൾ
വർഗ്ഗം:1942-ൽ ജനിച്ചവർ
വർഗ്ഗം:ഒഡീസി നർത്തകർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
അപിഷാപ നദി
അപിഷാപ നദി തെക്കൻ കൊളറാഡോയിലെ വെസ്റ്റ് സ്പാനിഷ് കൊടുമുടിക്ക് സമീപമുള്ള ഒരു ഉറവിടത്തിൽ നിന്ന് പ്രവഹിക്കുന്ന അർക്കൻസാ നദിയുടെ 139 മൈൽ നീളമുള്ള (224 കി.മീ) കൈവഴിയാണ്. അപിഷാപ നദി. ഇത് കൊളറാഡോയിലെ ഫൗളറിന് കിഴക്കായി അർക്കൻസാ നദിയുമായി ലയിക്കുന്നു. ഫൗളറിന് സമീപം ഈ നദിക്കരയിൽ സ്ഥിതി ചെയ്യുന്ന #07119500 എന്ന യുഎസ് ജിയോളജിക്കൽ സർവേ (USGS) സ്റ്റേഷൻ നദീജലത്തിൻറെ ഡിസ്ചാർജ് അളക്കുന്നു.
അവലംബം
വർഗ്ഗം:കൊളറാഡോയിലെ നദികൾ
ക്രൂസേഡർ ഓർ കോൺസ്പിറേറ്റർ
കൽക്കരിവകുപ്പ് മുൻ സെക്രട്ടറി പി.സി. പരേഖ്, അദ്ദേഹത്തിന്റെ സർവീസ് അനുഭവങ്ങൾ വിവരിച്ചു രചിച്ച പുസ്തകമാണ് ക്രൂസേഡർ ഓർ കോൺസ്പിറേറ്റർ - കോൾഗേറ്റ് ആന്റ് അദർ ട്രൂത്ത്സ്. 2014 ലെ പാർലമെന്റ് തെരഞ്ഞെടുപ്പു കാലത്ത് പ്രസിദ്ധീകരിച്ച ഈ പുസ്തകം പ്രധാനമന്ത്രി മൻമോഹൻസിങ്ങിനെയും യുപിഎ സർക്കാരിനെയും നിശിതമായി വിമർശിച്ചിരുന്നു. മന്ത്രിസഭയിലെയോ പാർട്ടിയിലെയോ അഴിമതിക്കാരെ നിയന്ത്രിക്കാൻ പ്രധാനമന്ത്രിക്കു കഴിഞ്ഞില്ലെന്നു പുസ്‌തകത്തിൽ കുറ്റപ്പെടുത്തുന്നു.
പുറം കണ്ണികൾ
വർഗ്ഗം:2014-ൽ ഇറങ്ങിയ പുസ്തകങ്ങൾ വർഗ്ഗം:വിവാദ പുസ്തകങ്ങൾ
കേരളത്തിലെ ക്ഷേത്ര ഭരണം
പത്തൊൻപതാം നൂറ്റാണ്ടിന്റെ തുടക്കത്തിൽ ക്ഷേത്രങ്ങളുടെ നിയന്ത്രണത്തിലും ഭരണത്തിലും ബ്രിട്ടീഷുകാർ അതീവ താല്പര്യം കാണിച്ചു. 1811 ൽ തിരുവിതാംകൂറിലെ ദിവാൻ കേണൽ മൺറോ അവരുടെ സ്വത്തുക്കൾക്കൊപ്പം ഹിന്ദു ക്ഷേത്രങ്ങളുടെ ഭരണം സർക്കാർ ഏറ്റെടുക്കുമെന്ന് തീരുമാനിച്ചു. മൺറോ ക്ഷേത്രങ്ങൾ ഏറ്റെടുക്കുന്നത് ക്ഷേത്രഭരണ ചരിത്രത്തിലെ ഒരു പ്രധാന നാഴികക്കല്ലായി വിശേഷിക്കപ്പെടുന്നു. മൺറോയുടെ നടപടിക്കെതിരെ ഉയർന്ന വിമർശനം അദ്ദേഹം മതപരിവർത്തന പ്രവർത്തനങ്ങൾക്കായി ക്ഷേത്രങ്ങളിൽ നിന്ന് വരുമാനം കൈമാറി എന്നതാണ്. സർക്കാർ ഏറ്റെടുത്ത ക്ഷേത്രങ്ങൾക്കായി തുടക്കത്തിൽ പ്രത്യേക അക്കൗണ്ടുകൾ സൂക്ഷിച്ചിരുന്നു. ചുരുങ്ങിയ വർഷത്തിനുശേഷം, ക്ഷേത്രഭൂമികളുടെ വരുമാനം സർക്കാർ ഭൂമികളിൽ നിന്ന് വേർതിരിക്കുന്നത് ബുദ്ധിമുട്ടായി. അങ്ങനെ ക്ഷേത്രങ്ങൾക്ക് സ്വത്തും വരുമാനവും നഷ്ടപ്പെട്ടു, അവരുടെ നിലനിൽപ്പിനായി സർക്കാരിന്റെ കാരുണ്യത്തെ ആശ്രയിക്കേണ്ടിവന്നു. 1904 ലെ ഹിന്ദു മത എൻ‌ഡോവ്‌മെന്റ് റെഗുലേഷൻ ആക്ടിന്റെ അടിസ്ഥാനത്തിൽ കാലക്രമേണ ധാരാളം സ്വകാര്യ ക്ഷേത്രങ്ങൾ ഏറ്റെടുക്കപ്പെട്ടു, അത് ആവശ്യമുള്ളപ്പോഴെല്ലാം ക്ഷേത്രങ്ങളുടെ കാര്യങ്ങളിൽ ഇടപെടാൻ സംസ്ഥാനത്തെ അധികാരപ്പെടുത്തി 1919 ൽ തിരുവിതാംകൂർ സർക്കാർ നിയോഗിച്ച ഒരു കൃഷ്ണ അയ്യങ്കർ കമ്മിറ്റി സർക്കാരിന്റെ നേരിട്ടുള്ള മേൽനോട്ടത്തിൽ ഒരു പ്രത്യേക ദേവസ്വം വകുപ്പ് രൂപീകരിക്കാൻ ശുപാർശ ചെയ്തു. 1922 ൽ ഒരു ദേവസ്വം സെപ്പറേഷൻ കമ്മിറ്റി റിപ്പോർട്ടിന്റെ അടിസ്ഥാനത്തിൽ ക്ഷേത്ര പരിപാലനത്തിനായി പ്രത്യേക ദേവസ്വം വകുപ്പ് രൂപീകരിച്ചു. സ്വാതന്ത്ര്യവും ഭരണഘടനാ മാറ്റങ്ങളുടെ ആമുഖവും ദേവസ്വം വകുപ്പിനെ സംസ്ഥാനത്തിന്റെ ഫലപ്രദമായ നിയന്ത്രണത്തിൽ നിന്ന് വേർപെടുത്തി. 1949 ജൂലൈ 1 ന് തിരുവിതാംകൂർ, കൊച്ചി സംസ്ഥാനങ്ങൾ സംയോജിപ്പിച്ചപ്പോൾ, ഉടമ്പടിയുടെ ലേഖനങ്ങളും 1950 ലെ തിരുവിതാംകൂർ കൊച്ചി ഹിന്ദു മത എൻഡോവ്മെൻറ് ആക്ടിലെ വ്യവസ്ഥകളും അനുസരിച്ച് ദേവസ്വോമുകളുടെ ഭരണപരമായ നിയന്ത്രണം തിരുവിതാംകൂർ ദേവസ്വം, കൊച്ചി ദേവസ്വം ബോർഡുകൾ എന്നിവയ്ക്ക് നൽകിയിരുന്നു. 1951 ലെ മദ്രാസ് എച്ച്ആർസിഇ ആക്ടിന്റെ അടിസ്ഥാനത്തിലാണ് മലബാർ പ്രദേശത്തെ എച്ച്ആർ ആന്റ് സിസി വകുപ്പ് ഭരിച്ചിരുന്നത്. 1978 ലെ ഗുരുവായൂർ ദേവസ്വം നിയമത്തിലെ വ്യവസ്ഥകൾക്കനുസൃതമായി പ്രത്യേക ദേവസ്വം കമ്മിറ്റിയാണ് ഗുരുവായൂർ ക്ഷേത്രം ഭരിക്കുന്നത്. കേരള സർക്കാർ നിർദ്ദേശപ്രകാരം മലബാർ ദേവസ്വം ബോർഡ് രൂപീകരിച്ചു.
സുഝൗ
കിഴക്കൻ ചൈനയിലെ ജിയാങ്സു പ്രവിശ്യയിലെ ഒരു വലിയ നഗരമാണ് സുഝൗ അഥവാ സുഷൗ. കലയുടെയും കച്ചവടത്തിന്റെയും കേന്ദ്രമാണ് രണ്ടായിരത്തി അഞ്ഞൂറ് വർഷം പഴക്കമുള്ള ഈ പട്ടണം. ചൈനയിൽ എറ്റവും ഉയർന്ന ജീവിതനിലവാരമുള്ള നഗരങ്ങളിലൊന്നു കൂടിയാണ് 'ചൈനയിലെ വെനീസ്' എന്ന് അറിയപ്പെടുന്ന സുഝൗ.
ചരിത്രം
ബീ. സി. 514-ൽ വൂയിലെ രാജാവായ ഹെലൂ ഈ പ്രദേശത്തെ ഗുസു എന്ന ഗ്രാമത്തെ ഹെലൂ നഗരം എന്ന പേരിൽ തന്റെ തലസ്ഥാനമാക്കി. വുശിയാൻ, വുജുൻ, ക്വായ്ജി എന്നീ പേരുകളിലും ഗുസു അറിയപ്പെട്ടു. ക്രിസ്തുവർഷം 589-ലാണ് സുഝൗ എന്ന പേര് ആദ്യമായി ഉപയോഗിച്ചുകാണുന്നത്. 1035-ൽ സുഝൗ കൺഫ്യൂഷ്യൻ ക്ഷേത്രം പണിതു. (1910-ൽ ഇത് സുഝൗ ഹൈ സ്കൂൾ ആയി.) 1130-ൽ വടക്കുനിന്നും വന്ന ജിൻ പട്ടാളവും 1275-ൽ മംഗോളുകളും സുഝൗ ആക്രമിച്ചു. 1367-ൽ മംഗോൾ ഭരണാധികാരികൾക്കെതിരെ ചൈനാക്കാർ യുദ്ധം തുടങ്ങി. ചൈനാക്കാരുടെ നേതാവായ ഝു യുവാൻഝാങ് സുഝൗ പട്ടണം പത്ത് മാസത്തെ ആക്രമണത്തിനുശേഷം പിടിച്ചെടുത്തു. യുദ്ധം ജയിച്ച ഝു - ഭാവിയിലെ ആദ്യ മിങ് ചക്രവർത്തി - നഗരത്തിലെ പ്രധാന കൊട്ടാരം പൊളിച്ചുകളയുകയും നഗരവാസികളുടെ മേൽ കഠിനമായ നികുതി ഏർപ്പെടുത്തുകയും ചെയ്തു. 1860-ലെ തായ്-പിങ് യുദ്ധത്തിലും കാര്യമായ നാശനഷ്ടങ്ങളുണ്ടായി. 1880-ൽ ജനസംഖ്യ അഞ്ച് ലക്ഷം കവിഞ്ഞു. ഒന്നാം ലോകമഹായുദ്ധം തുടങ്ങുമ്പോഴേക്കും ഏഴായിരം സിൽക്ക് മില്ലുകളും ഒരു കോട്ടൺ മില്ലും ഉണ്ടായിരുന്നു. രണ്ടാം ലോകമഹായുദ്ധത്തിലും സാരമായ കേടുപാടുകൾ ഉണ്ടായി.
കാലാവസ്ഥ
ഉയർന്ന താപനില ആഗസ്റ്റിൽ 35-ഉം താഴ്ന്ന താപനില ജനുവരിയിൽ -10-ഉമാണ്. 93.2 സെന്റീമീറ്റർ മഴ ലഭിക്കുന്നു. ശീതകാലത്ത് സൈബീരിയയിൽനിന്നും വേനൽക്കാലത്ത് തെക്കൻ ചൈനയിൽനിന്നും കാറ്റടിക്കുന്നു.
കാഴ്ചകൾ
സുഝൗവിലെ പൂന്തോട്ടങ്ങൾ യുണെസ്ക്കോ ലോക പൈതൃക പട്ടികയിൽ ഇടം പിടിച്ചിട്ടുണ്ട്. കാങ്-ലാങ് പവിലിയൺ, ലയൺ ഗ്രോവ് ഗാർഡൻ, ഹമ്പിൾ അഡ്മിനിസ്റ്റ്രേറ്റേഴ്സ് ഗാർഡൻ, ലിംഗറിങ് ഗാർഡൻ എന്നിവ യഥാക്രമം സോങ്, യുവാൻ, മിങ്, കിങ് കാലഘട്ടങ്ങളുടെ ശൈലി പ്രതിഫലിക്കുന്നു. ഹാൻശാൻ ക്ഷേത്രം, സിയുവാൻ ക്ഷേത്രം,, ആയിരത്തി ഇരുന്നൂറ് വർഷം പഴക്കമുള്ള ശാന്താങ് സ്ട്രീറ്റ്, 806-ൽ പണിത ബവോദൈ പാലം, യുന്യുൻ പഗോഡ, ബെയ്സി പഗോഡ, ഇരട്ട പഗോഡകൾ, ടൈഗർ ഹിൽ എന്നിവയാണ് മറ്റ് പ്രധാന കാഴ്ചകൾ.
സാമ്പത്തികം
ഇരുമ്പ്, ഉരുക്ക്, ഇലക്ട്രോണിക്സ്, ഐ. ടി., തുണിത്തരങ്ങൾ എന്നിവയുടെ നിർമ്മാണവും വിനോദസഞ്ചാരവുമാണ് പ്രധാന തൊഴിലുകൾ.
ഗതാഗതം
ശാങ്ഹായ് - നാഞ്ചിങ്ങ് തീവണ്ടി പാതയിലാണ് സുഝൗ സ്ഥിതി ചെയ്യുന്നത്. രണ്ട് വലിയ തീവണ്ടി നിലയങ്ങൾ നഗരത്തിലുണ്ട്. ബെയ്ജിങ് - ശാങ്ഹായ് അതിവേഗ പാതയും സുഝൗവിലൂടെ പോകുന്നു. ശാങ്ഹായ് - നാഞ്ചിങ്ങ് ഹൈവേയും യാങ്സേ ഹൈവേയും സുഝൗ - ഹാങ്ഴൗ ഹൈവേയും ഈ നഗരത്തിൽക്കൂടെ പോകുന്നു. ഒരു ഔട്ടർ റിങ് റോഡ് നഗരത്തിന് ചുറ്റുമുള്ള പ്രദേശങ്ങളെ ബന്ധിപ്പിക്കുന്നു. സുഝൗ, വുശി എന്നീ നഗരങ്ങൾ സുനാൻ ശുവോഫാങ് അന്തർദ്ദേശീയ വിമാനത്താവളം പങ്കിടുന്നു. യാങ്സേ നദിയുടെ വലതുകരയിലുള്ള സുഝൗ തുറമുഖം 2012-ൽ 43 കോടി ടൺ ചരക്കാണ് കയറ്റിറക്ക് നടത്തിയത്. നദീതുറമുഖങ്ങളിൽ ഇത് ഒരു ലോക റെക്കോർഡാണ്. രണ്ട് പാതകളുള്ള മെട്രോയും ബസ്സുകളുമുണ്ട്. ഒൻപത് പാതകളാണ് മെട്രോയുടെ രൂപരേഖയിലുള്ളത്.
വിദ്യാഭ്യാസം
പതിമൂന്ന് ഹൈ സ്കൂളുകൾ സുഝൗവിലുണ്ട്. സൂചൗ സർവ്വകലാശാല, സുഝൗ ശാസ്ത്ര - സാങ്കേതിക സർവ്വകലാശാല, റെന്മിൻ സർവ്വകലാശാല, ചാങ്ശു ഇൻസ്റ്റിറ്റ്യൂട്ട് ഓഫ് ടെക്നോളജി എന്നിവയാണ് ഉന്നത വിദ്യാഭ്യാസ കേന്ദ്രങ്ങൾ. സുഝൗ ഗ്രാജുവേറ്റ് ടൗൺ എന്ന വിദ്യാഭ്യാസ സമുച്ചയവുമുണ്ട്.
ഗീത നാഗഭൂഷൺ
ആദ്യകാല ജീവിതം
ശാന്തപ്പയുടെയും ശരണമ്മയുടെയും മകളായി 1942 ൽ സാവലഗിയിൽ ആണ് ഗീത ജനിച്ചത്. അവർക്ക് 2 സഹോദരിമാരും ഒരു സഹോദരനും ഉണ്ടായിരുന്നു. സ്വാതന്ത്ര്യ സമര സേനാനി കൂടിയായ അവരുടെ അച്ഛൻ ഗുൽബർഗയിലെ ഒരു തുണി ഫാക്ടറിയിലെ തൊഴിലാളി ആയിരുന്നു.
സ്വകാര്യ ജീവിതം
ഗീത രണ്ടുതവണ വിവാഹം കഴിച്ചു. നാഗഭൂഷൺ അവരുടെ രണ്ടാമത്തെ ഭർത്താവായിരുന്നു, അവർക്ക് രണ്ട് കുട്ടികളുണ്ടായിരുന്നു. വിവാഹം കഴിഞ്ഞ് കുറച്ച് വർഷങ്ങൾക്ക് ശേഷം ഗീത ഭർത്താവിൽനിന്ന് വേർപിരിഞ്ഞ് കുട്ടികളോടൊപ്പം താമസിച്ചു.
കൃതികൾ
ഗീതയുടെ ഏറ്റവും അറിയപ്പെടുന്ന രചനകൾ നോവലുകളാണ്. ചെറുകഥകൾ, ഗവേഷണ ഗ്രന്ഥങ്ങൾ, ഉപന്യാസങ്ങൾ എന്നിവയും അവർ പ്രസിദ്ധീകരിച്ചിട്ടുണ്ട്.
ഗവേഷണം
ഡോ. ഗീത നാഗഭൂഷന്റെ അവാർഡ് നേടിയ നോവൽ, ബദുകു ഇപ്പോൾ ഡോ. കുസുമം തന്ത്രി ഇംഗ്ലീഷിലേക്ക് വിവർത്തനം ചെയ്യുകയും കേന്ദ്ര സാഹിത്യ അക്കാദമി പ്രസിദ്ധീകരിക്കുകയും ചെയ്യുന്നു.
അവലംബം
വർഗ്ഗം:2020-ൽ മരിച്ചവർ വർഗ്ഗം:1942-ൽ ജനിച്ചവർ
ലോക പക്ഷാഘാത ദിനം
ഒക്ടോബർ 29, എല്ലാ വർഷവും, ലോക പക്ഷാഘാത ദിനമായി ആചരിക്കപ്പെടുന്നു. സ്വിറ്റ്സർലാന്റിലെ ജനീവ ആസ്ഥാനമായുള്ള  ലോക പക്ഷാഘാത സംഘടന (World Stroke Organisation :  WSO ) രൂപം കൊണ്ടത്‌   2006  ഒക്ടോബർ 29 നാണ്.
= പ്രശ്നം= തലച്ചോറിലേക്കുള്ള രക്തക്കുഴല് രക്തം കട്ട പിടിക്കുന്നത്‌  മൂലം അടയുകയോ, പൊട്ടുകയോ ചെയ്യുമ്പോള് പക്ഷാഘാതം സംഭവിക്കുന്നു. അനാരോഗ്യകരമായ ജീവിതശൈലിമൂലം ഒരുപാട് രോഗങ്ങള് വർദ്ധിക്കുകയും ഉയർന്ന രക്തസമ്മർദ്ദം, കുറഞ്ഞ കായികാദ്ധ്വാനം, പുകവലി, മദ്യപാനം തുടങ്ങിയവ സാധാരണയാവുകയുംമൂലം പക്ഷാഘാതം സ്ഫോടനാത്മകമായനിലയിലേക്ക് വർദ്ധിച്ചിരിക്കുന്നു.
=2010 ലെ വിഷയം= ലോകത്ത് ഇന്ന് ജീവിക്കുന്ന ആറ് പേരിൽ ഒരാൾക്ക്‌ വീതം എപ്പോൾ വേണമെങ്കിലും പക്ഷാഘാതം ഉണ്ടാകാമെന്ന മുന്നറിയിപ്പു പ്രതിഫലിപ്പിക്കുന്ന "ആറിൽ ഒന്ന് " എന്നതാണ് ഈ വർഷത്തെ സന്ദേശം  സ്‌ത്രീകളിൽ രോഗം കണ്ടുപിടിക്കാൻ വൈകുന്നത് കൊണ്ട് പലപ്പോഴും പക്ഷാഘാതം വന്ന സ്ത്രീകളെ തിരികെ ജീവിതത്തിലേക്ക് കൊണ്ടുവരാൻ കഴിയാറില്ല. പക്ഷാഘാതം ബാധിച്ച് മരിക്കുന്ന സ്ത്രീകളുടെ എണ്ണം പുരുഷന്മാരുടേതിനെക്കാൾ കൂടുന്നതിനും കാരണം ഇതാണ്. നമുക്കെല്ലാവർക്കും പക്ഷാഘാത പ്രതിരോധതിനു  വേണ്ടി  എന്തെങ്കിലുമൊക്കെ ചെയ്യാൻ സാധിക്കും. സംഘടനകൾക്ക് പക്ഷാഘാതത്തേകുറിച്ച് ജനങ്ങളിൽ അവബോധമുണ്ടാക്കുവാനും അവരുടെ ജീവിതശൈലിയിൽ വേണ്ടുന്ന മാറ്റങ്ങൾ ഉൾക്കൊള്ളിക്കുവാനും സാധിക്കും. കുടുംബങ്ങൾക്ക് കൂട്ടായ പ്രയത്നങ്ങളിലൂടെ പക്ഷാഘാതത്തിന്റെ പ്രവണത കുറച്ചുകൊണ്ടു വരുവാനും സാധിക്കും.
അവലംബം
വർഗ്ഗം:വിശേഷദിനങ്ങൾ വർഗ്ഗം:ഒക്ടോബർ 29
ദേശീയ ജനസംഖ്യാ കമ്മീഷൻ
ഇന്ത്യൻ ഗവൺമെന്റിന്റെ ഒരു കമ്മീഷനാണ് "നാഷണൽ പോപ്പുലേഷൻ കമ്മീഷൻ" (राष्ट्रीय जनसंख्या आयोग രാഷ്‌ട്ര ജനസംഖ്യ ആയോഗ്).
2000 മെയ് 11-നാണ് ഇത് സ്ഥാപിതമായത്. പ്രധാനമന്ത്രിയാണ് അധ്യക്ഷൻ. ആസൂത്രണ കമ്മീഷൻ ഡെപ്യൂട്ടി ചെയർമാൻ (ഇപ്പോൾ നീതി ആയോഗ്) വൈസ് ചെയർമാൻ. എല്ലാ സംസ്ഥാനങ്ങളിലെയും മുഖ്യമന്ത്രിമാർ, ബന്ധപ്പെട്ട കേന്ദ്ര മന്ത്രാലയങ്ങളിലെ മന്ത്രിമാർ, ബന്ധപ്പെട്ട വകുപ്പുകളുടെ സെക്രട്ടറിമാർ, പ്രഗത്ഭരായ ഫിസിഷ്യൻമാർ, ജനസംഖ്യാശാസ്‌ത്രജ്ഞർ, പൗരസമൂഹത്തിന്റെ പ്രതിനിധികൾ എന്നിവർ കമ്മിഷനിൽ അംഗങ്ങളാണ്.
എന്നാൽ ഇപ്പോൾ ഈ കമ്മീഷൻ ആരോഗ്യ മന്ത്രാലയത്തിന് കീഴിലാണ് പ്രവർത്തിക്കുന്നത്.
അവലംബം
വർഗ്ഗം:ഇന്ത്യയിലെ കമ്മീഷനുകൾ
ജെയിംസ് ഫോക്‌നർ
ജെയിംസ് ഫോക്‌നർ (ജനനം: 29 ഏപ്രിൽ 1990, ടാസ്മാനിയ, ഓസ്ട്രേലിയ ) ഒരു ഓസ്ട്രേലിയൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ ബാറ്റ്സ്മാനും, ഇടംകൈയ്യൻ മീഡിയം പേസറുമായ അദ്ദേഹം മികച്ച ഒരു ഓൾ റൗണ്ടറാണ്. ഇന്ത്യൻ പ്രീമിയർ ലീഗിൽ പൂനെ വാരിയേർസ്, കിങ്സ് XI പഞ്ചാബ്, രാജസ്ഥാൻ റോയൽസ് എന്നീ ടീമുകൾക്ക് വേണ്ടി അദ്ദേഹം കളിച്ചിട്ടുണ്ട്.
അവലംബം
വർഗ്ഗം:ഓസ്ട്രേലിയൻ ക്രിക്കറ്റ് കളിക്കാർ വർഗ്ഗം:ഏപ്രിൽ 29-ന് ജനിച്ചവർ വർഗ്ഗം:1990-ൽ ജനിച്ചവർ
സറ്റൈറിയം കാർണിവം
തെക്കുപടിഞ്ഞാറൻ കേപ് പ്രവിശ്യയിലെ തദ്ദേശവാസിയായ ഓർക്കിഡേസീ കുടുംബത്തിലെ ഒരു ഓർക്കിഡ് ഇനം ആണ് സറ്റൈറിയം കാർണിവം. (Satyrium carneum) 370 മില്ലീമീറ്റർ മുതൽ 710 മില്ലീമീറ്റർ വരെ ഉയരമുള്ളതും 2 മുതൽ 4 വരെ ഇലകൾ കട്ടിയുള്ളതും മാംസളവുമാണ്. അടിഭാഗം ഭാഗികമായി നിലത്തു അമർന്നു കാണപ്പെടുന്നു. 70 മില്ലിമീറ്റർ മുതൽ 230 മില്ലിമീറ്റർ വരെ നീളത്തിൽ മുകളിലേയ്ക്ക് ഉയർന്ന് വളരുന്നു.
അവലംബങ്ങൾ
വർഗ്ഗം:ഓർക്കിഡുകൾ വർഗ്ഗം:പുഷ്പങ്ങൾ വർഗ്ഗം:ഓർക്കിഡേസീ
ചേരാ വെള്ളിവരയൻ
ആവാസം
കേരളം, കർണാടക, മഹാരാഷ്ട്ര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. മേയ്,ഓഗസ്റ്റ്,ഒക്ടോബർ മാസങ്ങളിലാണ് ഇവയെ കാണാറുള്ളത്.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
കുന്താമണിയൻ
തെക്കേപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് കുന്താമണിയൻ. . പുൽമൈതാനങ്ങളിലും കാടുകളിലെ തുറസ്സായ സ്ഥലങ്ങളിലും കാണുന്നു. വംശനാശഭീഷണിയുണ്ടെന്ന് കാണുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:റുബിയേസീ സസ്യകുടുംബം
ഓസ്കർ മരിയ ഗ്രാഫ്
ഓസ്കർ മരിയ ഗ്രാഫ് (22 ജൂലൈ 1894 - 28 ജൂൺ 1967) ഒരു ജർമ്മൻ ഗ്രന്ഥകാരൻ ആയിരുന്നു. ബവേറിയയിലെ ജീവിതത്തെക്കുറിച്ച് നിരവധി സോഷ്യലിസ്റ്റ്-അരാജകവാദി എഴുത്തുകളും നാടകങ്ങളും അദ്ദേഹം രചിച്ചു. തുടക്കത്തിൽ ഗ്രാഫ് തന്റെ യഥാർത്ഥ പേര് ഒസ്കാർ ഗ്രാഫ് എന്ന പേരിൽ തന്നെയെഴുതി. 1918-നു ശേഷം പത്രങ്ങൾക്കായുള്ള അദ്ദേഹത്തിന്റെ കൃതികൾ തൂലികാനാമം ഓസ്കർ ഗ്രഫ്-ബെർഗ് ഉപയോഗിച്ച് ഒപ്പുവച്ചു. കൃതികളെ അദ്ദേഹം "വായനാപ്രാധാന്യം" ആയി കണക്കാക്കി അദ്ദേഹം ഓസ്കാർ മരിയ ഗ്രാഫ് എന്ന പേര് സ്വീകരിച്ചു.
ജീവിതം
മ്യൂണിക്കിലെ ലേക് സ്റ്റെർൻബർഗ് ചുറ്റുമുള്ള മനോഹരമായ പ്രകൃതിദൃശ്യങ്ങളുള്ള ബവേറിയ രാജ്യത്തിലെ ബെർഗിലാണ് ഗ്രാഫ് ജനിച്ചത്. ബേക്കർ മാക്സ് ഗ്രാഫിന്റെയും അദ്ദേഹത്തിൻറെ ഭാര്യ ഒരു കർഷകന്റെ പുത്രിയായ തെരേസയുടെയും (née ഹീമറത്) ഒൻപതാമത്തെ കുഞ്ഞ് ആയിരുന്നു.1900 മുതൽ ബെർഗ് മുനിസിപ്പാലിറ്റിയിലെ അഫർക്കിൻചെൻ സംസ്ഥാന സ്കൂളിൽ പോയി. 1906-ൽ പിതാവ് മരിച്ചു. ബേക്കറിയുടെ കച്ചവടം പഠിച്ച അദ്ദേഹം സഹോദരൻ മാക്സിനുവേണ്ടി ജോലി ചെയ്തു. അദ്ദേഹം ബേക്കറി അവരുടെ അപ്പന്റെ കയ്യിൽ നിന്നു വാങ്ങിയിരുന്നു.
ബാഹ്യ ലിങ്കുകൾ
വർഗ്ഗം:1894-ൽ ജനിച്ചവർ വർഗ്ഗം:1967-ൽ മരിച്ചവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ എഴുത്തുകാർ വർഗ്ഗം:ജർമ്മൻ കവികൾ
ഊന്നിവല
ഒഴുക്കുള്ള കായലിൽ തൂണുകൾ (ഊന്നികൾ) നാട്ടി അതിനിടയിൽ വല വിരിച്ച് മത്സ്യബന്ധനം നടത്തുന്ന മത്സ്യബന്ധനരീതിയെയാണ് ഊന്നിവല എന്ന് പറയുന്നത്.
ഊന്നിവല ഉപയോഗത്തിലിരിക്കുന്ന പ്രദേശങ്ങൾ
കേരളത്തിൽ പലയിടത്തും ഈ രീതിയുപയോഗിച്ചുള്ള മത്സ്യബന്ധനം നടക്കുന്നുണ്ട്.
കൊച്ചിയിലെ കായലുകളിൽ ഈ രീതി സാധാരണമാണ്. അരൂർ, അരൂക്കുറ്റി മട്ടാഞ്ചേരി, വല്ലാർപാടം, പനമ്പുകാട് മേഖലകളിലെ കായലുകളിൽ ഈ സമ്പ്രദായം മത്സ്യബന്ധനത്തിനായി വർഷങ്ങളായി ഉപയോഗിച്ചുവരുന്നുണ്ട്. കണ്ണൂരിലും ഈ രീതി നിലവിലുണ്ട്. കൊല്ലം അഷ്ടമുടിക്കായലിൻറെ  ശക്തികുളങ്ങര വില്ലേജിൽ ഉൾപ്പെടുന്ന ഭാഗങ്ങളിലും  ഈ രീതി നിലവിലുണ്ട്.
പ്രതിസന്ധി
ദേശീയ ജലപാതയുടെ വരവ് ഊന്നിവല ഉപയോഗിച്ച് മത്സ്യബന്ധനം നടത്തുന്ന ആൾക്കാരുടെ ജീവനോപാധിയെ ബാധിച്ചിട്ടുണ്ട്. പുതുവെപ്പിലെ എൽ.എൻ.ജി. ടെർമിനലിന്റെ പരിസരപ്രദേശത്ത് മത്സ്യബന്ധനം നിയന്ത്രിക്കാനുള്ള നീക്കവും ഊന്നിവലക‌ൾ നീക്കം ചെയ്യുന്നതിൽ ചെന്നെത്താൻ സാദ്ധ്യതയുണ്ട്. വല്ലാർപാടം കണ്ടൈനർ പദ്ധതി 327 ഊന്നിവലകൾ നീക്കം ചെയ്യുന്നതിൽ കലാശിച്ചു.
അവലംബം
വർഗ്ഗം:മത്സ്യബന്ധനോപകരണങ്ങൾ വർഗ്ഗം:പലതരം വലകൾ
തച്ചിബാനാ അക്കേമി
ജാപ്പനീസ് കവിയും പണ്ഡിതനും ആയിരുന്നു എച്ചിസെൻ പ്രവിശ്യയിൽ ജനിച്ച തച്ചിബാനാ അക്കേമി (1812 –ഒക്ടോ:13, 1868) സ്വദേശത്തു മാത്രം അറിയപ്പെട്ടിരുന്ന അക്കേമിയെ പ്രശസ്തനായ ഹൈക്കു കവി  മസവോക്കാ ഷികിയുടെ ലേഖനങ്ങളാണ്‌ പുറംലോകത്തിനു പരിചയപ്പെടുത്തിയത്. നിത്യജീവിതത്തിലെ പരിമിതാനന്ദങ്ങളെ മഹത്ത്വപ്പെടുത്തുന്ന കവിതകൾ രചിച്ച തച്ചിബാനാ പാരമ്പര്യരീതിയിൽ നിന്നു വ്യതിചലിച്ച് കാല്പനികതയിലും പ്രകൃതിവർണ്ണനയിലും പരിമിതപ്പെടാതെ സമൂഹത്തിന്റെ നാനാതുറയിലെ വിഷയങ്ങൾ  കവിതയ്ക്ക് ആധാരമാക്കി. ദാരിദ്ര്യത്തെ സ്വയം വരിച്ച അക്കേമിയുടെ കവിതകളെ ആ അവസ്ഥ സ്വാധീനിച്ചിട്ടുണ്ടെന്നു ചൂണ്ടിക്കാണിയ്ക്കപ്പെട്ടിട്ടുണ്ട്.
അവലംബം
വർഗ്ഗം:ജാപ്പനീസ് കവികൾ വർഗ്ഗം:1812-ൽ ജനിച്ചവർ വർഗ്ഗം:1868-ൽ മരിച്ചവർ വർഗ്ഗം:ഒക്ടോബർ 13-ന് മരിച്ചവർ
സ്ത്രീപർവ്വം
ഭാരതത്തിലെ ഇതിഹാസങ്ങളിൽ ഒന്നായ മഹാഭാരതത്തിലെ പതിനൊന്നാം പർവ്വമാണ് സ്ത്രീപർവ്വം. കുരുക്ഷേത്രയുദ്ധത്തിൽ മരിച്ചുവീണ തങ്ങളുടെ ബന്ധുമിത്രാദികളുടെ ശവശരീരങ്ങൾ കാണാൻ സ്ത്രീ ജനങ്ങളും കുട്ടികളും യുദ്ധഭൂമിയിൽ വരുകയുണ്ടായി. സ്ത്രീകളുടെ വിലാപം ഉൾക്കൊള്ളിച്ചിരിക്കുന്നത് ഈ പർവ്വത്തിലായതിനാൽ സ്ത്രീപ്രവ്വം എന്നപേർ ലഭിച്ചു.
കുരുക്ഷേത്രയുദ്ധത്തിനുശേഷം
പതിനെട്ടുനാൾ നീണ്ടുനിന്ന കുരുക്ഷേത്രയുദ്ധത്തെ അതിജീവിച്ചത് പന്ത്രണ്ടുപേർ മാത്രമായിരുന്നു. പാണ്ഡവപക്ഷത്ത് കൃഷ്ണനും, സാത്യകിയും, യുയുത്സുവും, പാണ്ഡവർ അഞ്ചുപേരുമായി എട്ടുപേർ മാത്രമായിരുന്നു യുദ്ധത്തിൽ പങ്കെടുത്തവരിൽ അതിജീവിച്ചത്. അർജ്ജുനനു ചിത്രാംഗദയിൽ ജനിച്ച ബഭ്രുവാഹനൻ യുദ്ധത്തിൽ പങ്കെടുത്തിരുന്നില്ല. അതിനാൽ പാണ്ഡവർക്കു പുത്രനായി ബഭ്രുവാഹനൻ മാത്രം അവശേഷിച്ചു. യുദ്ധസമയത്ത് ഉത്തര ഗർഭിണിയായിരുന്നതിനാൽ അഭിമന്യുവിന്റെ പുത്രനായി പിന്നീടു ജനിച്ച പരീക്ഷിത് പാണ്ഡവർക്കു പൗത്രനും അനന്തരവകാശിയുമായി.
കൗരവപക്ഷത്ത് നാലുപേർ മാത്രമാണ് പതിനൊന്ന് അക്ഷൗഹിണിപടയിൽ അവശേഷിച്ചത്. കൃപിയിൽ ദ്രോണർക്കു ജനിച്ച അശ്വത്ഥാമാവും, കൃപാചാര്യരും യുദ്ധത്തിൽ അവശേഷിച്ചിരുന്നു. ഇവർ രണ്ടുപേരും സപ്ത ചിരഞ്ജീവികളിൽ ഉൾപ്പെട്ടവരായിരുന്നതിനാൽ ഇരുവരയേയും മരണം തൊട്ടില്ല. ഇവരെ കൂടാതെ കൃതവർമ്മാവും, വൃഷകേതുവും യുദ്ധത്തിൽ മരിക്കാതെ അവശേഷിച്ചു.
ഈ പന്ത്രണ്ടുപേരിൽ യുയുത്സുവിന്റേയും, വൃഷകേതുവിന്റേയും മരണം ഗ്രന്ഥകാരൻ പ്രതിപാദിക്കുന്നില്ലയെങ്കിലും മറ്റുള്ള എട്ടുപേരും കലിയുഗാരംഭത്തിൽ മരണപ്പെട്ടതായി സ്വർഗ്ഗാരോഹണപർവ്വത്തിലും, മുസലപർവ്വത്തിലുമായി മഹാഭാരതത്തിൽ വിവരിക്കുന്നുണ്ട്. കുരുക്ഷേത്രയുദ്ധത്തിനുശേഷം പാണ്ഡവർ അഞ്ചുപേരും കൃഷ്ണനും മാത്രമെ അവശേഷിക്കൂവെന്ന് വളരെ മുൻപുതന്നെ ഉലൂപി പുത്രനായ ഇരവാനു അറിയാമായിരുന്നുവെന്ന് ഗ്രന്ഥകാരൻ മഹാഭാഗവതത്തിൽ പറയുന്നുണ്ട്. കൃഷ്ണനു സത്യഭാമയിൽ ജനിച്ച വത്സലയെ (സുന്ദരി) വിവാഹം കഴിക്കാൻ പുറപ്പെട്ട അഭിമന്യുവിനെ കാട്ടിൽവെച്ച് കണ്ടുമുട്ടിയ ഇരാവാൻ തന്റെ ഖഡ്ഗം അവിടെ പന്തലിച്ചുനിന്ന വൃക്ഷത്തിൽ വൃഥാ ആഞ്ഞു വീശി. അഞ്ചു ശിഖരങ്ങളും തായ്ത്തടിയും ഒഴിച്ചുള്ള സർവ്വകൊമ്പുകളും ഇലച്ചില്ലകളും അറ്റ് താഴെ വീണു. ആസന്നമായി നടക്കാൻ പോകുന്ന യുദ്ധത്തിന്റെ ചിത്രം ഇതാവുമെന്നു ഇരാവാൻ ഇതിലൂടെ കാണിച്ചുകൊടുക്കുന്നുണ്ട്.
അവലംബം
വർഗ്ഗം: കുരുക്ഷേത്രയുദ്ധം വർഗ്ഗം: മഹാഭാരതത്തിലെ പർവ്വങ്ങൾ
പോർച്ചുഗീസ് ഇന്ത്യ
പോർച്ചുഗലിൽ നിന്നും കടൽമാർഗ്ഗം ഇന്ത്യൻ ഉപഭൂഖണ്ഡത്തിലേക്ക് വഴികണ്ടുപിടിച്ച് ആറു വർഷത്തിനുശേഷം പോർച്ചുഗലിന്റെ പുറമെയുള്ള സ്ഥലങ്ങളെയെല്ലാം ഭരിക്കാൻ ഉണ്ടാക്കിയ അധികാരസ്ഥാനമാണ് പോർച്ചുഗീസ് ഇന്ത്യ (Portuguese India) എന്ന് അറിയപ്പെടുന്നത്. ആദ്യ വൈസ്രോയിയായ ഫ്രാൻസിസ്കോ ഡി അൽമേഡ ഇതിന്റെ തലസ്ഥാനം കൊച്ചിയിൽ സ്ഥാപിച്ചു. പിന്നീടു വന്ന പോർച്ചുഗീസ് ഗവർണ്ണർമാരെല്ലാം വൈസ്രോയി റാങ്കിൽ ഉള്ളവർ ആയിരുന്നില്ല. 1510 -നു ശേഷം തലസ്ഥാനം ഗോവയിലേക്കു മാറ്റി. 18 -ആം നൂറ്റാണ്ടുവരെ ഇന്ത്യൻ മഹാസമുദ്രത്തിലെ, തെക്കേ ആഫ്രിക്ക മുതൽ തെക്കേ ഏഷ്യവരെയുള്ള പോർച്ചുഗീസ് പ്രദേശങ്ങളെയെല്ലാം ഭരിച്ചിരുന്നത് ഗോവയിലെ ഗവർണ്ണർ ആയിരുന്നു. 1752 -ൽ മൊസാംബിക്കിന് പ്രത്യേകമായി ഒരു ഗവണ്മെന്റ് ഉണ്ടാക്കി. 1844 -ൽ മാകാവു, സോലോർ, ടിമോർ എന്നിവിടങ്ങളെ ഇന്ത്യയിൽ നിന്നും ഭരിക്കുന്നത് അവസാനിപ്പിച്ചു. പിന്നീട് അവരുടെ അധികാരം മലബാർ തീരത്തു മാത്രമായി ഒതുങ്ങി.
പുറത്തേക്കുള്ള കണ്ണികൾ
വർഗ്ഗം:പോർച്ചുഗീസ് ഇന്ത്യ
കോറ സ്റ്റെർൻബെർഗ്
വെയിൽ കോർണൽ മെഡിസിനിലെയും ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റലിലെയും ഒരു അമേരിക്കൻ മെഡിക്കൽ ഓങ്കോളജിസ്റ്റാണ് കോറ സ്റ്റെർൻബെർഗ് (ജനനം 1951) .അവർ ജെനിറ്റോറിനറി (ജിയു) ഓങ്കോളജി പ്രോഗ്രാമിൽ അംഗമായി സേവനമനുഷ്ഠിക്കുന്നു. മൊത്തത്തിലുള്ള ഗവേഷണ പോർട്ട്‌ഫോളിയോ വിപുലീകരിക്കുന്നതിന് പ്രത്യേക ഊന്നൽ നൽകിക്കൊണ്ട്, GU മാലിഗ്നൻസികളിലെ ക്ലിനിക്കൽ, ട്രാൻസ്ലേഷൻ റിസർച്ച് പ്രോഗ്രാമുകളുടെ തുടർച്ചയായ വളർച്ചയ്ക്കും വികാസത്തിനും ഡോ. സ്റ്റെർൻബെർഗ് സൗകര്യമൊരുക്കുന്നു. ഇംഗ്ലണ്ടർ ഇൻസ്റ്റിറ്റ്യൂട്ട് ഫോർ പ്രിസിഷൻ മെഡിസിൻ (EIPM) ക്ലിനിക്കൽ ഡയറക്ടർ എന്ന നിലയിൽ, ഡോ. സ്റ്റെർൻബെർഗ്, ലോവർ മാൻഹട്ടൻ, ബ്രൂക്ലിൻ, ക്വീൻസ് എന്നിവയുൾപ്പെടെ വെയിൽ കോർണൽ മെഡിസിൻ, ന്യൂയോർക്ക്-പ്രെസ്ബിറ്റീരിയൻ ഹെൽത്ത് കെയർ നെറ്റ്‌വർക്കിൽ ഉടനീളം ജീനോമിക് സീക്വൻസിംഗും പ്രിസിഷൻ മെഡിസിനും സംയോജിപ്പിക്കുന്നതിനുള്ള തന്ത്രങ്ങൾ വികസിപ്പിക്കുന്നു.
ഡോ. സ്റ്റെർൻബെർഗ് മുമ്പ് ഇറ്റലിയിലെ റോമിലെ സാൻ കാമില്ലോ-ഫോർലാനിനി ഹോസ്പിറ്റലിലെ മെഡിക്കൽ ഓങ്കോളജി വിഭാഗത്തിന്റെ മേധാവിയായും റോമിലെ സപിയൻസ യൂണിവേഴ്സിറ്റിയിലെ അനുബന്ധ പ്രൊഫസറായും സേവനമനുഷ്ഠിച്ചിട്ടുണ്ട്. യൂറോപ്യൻ ഓർഗനൈസേഷൻ ഫോർ റിസർച്ച് ആൻഡ് ട്രീറ്റ്‌മെന്റ് ഓഫ് ക്യാൻസറിന്റെ (EORTC) തിരഞ്ഞെടുക്കപ്പെട്ട ബോർഡ് അംഗമാണ് സ്റ്റെർൻബെർഗ്.
അവർക്ക് 'ഗ്രാൻഡ് യുഫിഷ്യലേ അൽ മെറിറ്റോ ഡെല്ല റിപ്പബ്ലിക്ക ഇറ്റാലിയാന' എന്ന പദവി ലഭിച്ചു. കൂടാതെ ശാസ്ത്ര നേട്ടങ്ങൾക്കുള്ള പ്രീമിയോ മിനർവ, ശാസ്ത്രത്തിലെ നേട്ടങ്ങൾക്കുള്ള XVIII പതിപ്പ് എന്നിവയും അവർക്ക് ലഭിച്ചിട്ടുണ്ട്. 2011-ൽ കനോവ ക്ലബ്ബിൽ നിന്നുള്ള പ്രത്യേക നേട്ടത്തിനുള്ള പ്രീമിയോ റോസ “റിസുൽത്തത്തി ഒട്ടേനുട്ടി സെൻസ ഐയുട്ടി” സ്റ്റെർൻബെർഗിന് ലഭിച്ചു.
ബഹുമതികളും പുരസ്കാരങ്ങളും
ഇറ്റാലിയൻ റിപ്പബ്ലിക്കിന്റെ ഓർഡർ ഓഫ് മെറിറ്റ്
അവലംബം
വർഗ്ഗം:1951-ൽ ജനിച്ചവർ
ഹബീനേരിയ മെഡുസ
ഹബീനേരിയ മെഡുസ ജാവ, സുമാത്ര, സുലാവേസി, ബോർണിയോ എന്നിവിടങ്ങളിൽ ഉൾപ്പെടുന്ന ഓർക്കിഡേസീ കുടുംബത്തിലെ ഒരു ഓർക്കിഡ് ഇനമാണ്.
ഈഫൽ (പ്രോഗ്രാമിങ് ഭാഷ)
ബെർട്രാൻഡ് മേയർ ഡിസൈൻ ചെയ്ത ഒരു ഒബ്ജക്റ്റ് ഓറിയെന്റഡ് പ്രോഗ്രാമിങ് ഭാഷയാണ് ഈഫൽ. (ഇത് ഒരു ഒബ്ജക്റ്റ് ഓറിയന്റേഷൻ പ്രോപ്പോണന്റും ഒബ്ജക്റ്റ് ഓറിയന്റഡ് സോഫ്റ്റ്‌വേർ കൺസ്ട്രക്ഷനുമാണ്), ഈഫൽ ഒരു സോഫ്റ്റ്‌വേർ കൂടിയാണ്. വാണിജ്യ സോഫ്റ്റ്വെയറിൻറെ വികസനത്തിൽ വിശ്വസനീയത വർദ്ധിപ്പിക്കുന്നതിനുള്ള ലക്ഷ്യത്തോടെ 1985 ൽ മേയർ ഈ ഭാഷ രൂപപ്പെടുത്തുകയും 1986 ൽ ആദ്യ പതിപ്പ് ലഭ്യമാകുകയും ചെയ്തു. 2005 ൽ, ഈഫൽ ഒരു ഐഎസ്ഒ (ISO) നിലവാരമുള്ള ഭാഷയായി മാറി.
ഈഫൽ പ്രോഗ്രാമിങ് രീതിക്ക് ഭാഷയുടെ രൂപഘടനയുമായി വളരെ അടുത്ത് ബന്ധമാണുള്ളത്. രണ്ടും ഒരു കൂട്ടം ആശയങ്ങളെ അടിസ്ഥാനമാക്കിയുള്ളതാണ്, കരാർ പ്രകാരമുള്ള ഡിസൈൻ, കമാൻഡ്-ക്വറി വിഭജനം, ഏകീകൃത പ്രവേശന നയം, എക തെരഞ്ഞെടുപ്പ് തത്ത്വം, തുറന്ന-അടച്ച തത്ത്വം, ഓപ്ഷൻ-ഓപ്പറന്റ് വേർതിരിക്കൽ മുതലായവ.
തുടക്കത്തിൽ ഈഫൽ അവതരിപ്പിച്ച പല ആശയങ്ങളും പിന്നീട് ജാവ, സി#, മറ്റ് ഭാഷകൾ കടം കൊണ്ടു. പുതിയ ഭാഷാ ഡിസൈൻ ആശയങ്ങൾ, പ്രത്യേകിച്ച് ഇക്മാ / ഐഎസ്ഒ(Ecma/ISO) നിലവാരമുള്ള പ്രക്രിയ വഴി, ഈഫൽ ഭാഷയിൽ ഉൾപ്പെടുത്തുന്നത് തുടരുകയാണ്.
സ്വഭാവഗുണങ്ങൾ
ഈഫൽ ഭാഷയുടെ പ്രധാന സവിശേഷതകൾ ചുവടെ ചേർക്കുന്നു:
ഡിസൈൻ ഗോളുകൾ
നടപടിക്രമ കോഡിനെക്കുറിച്ചുള്ള പ്രഖ്യാപന പ്രസ്താവനകൾക്ക് ഈഫൽ പ്രാധാന്യം നൽകുകയും ബുക്ക് കീപ്പിംഗ് നിർദ്ദേശങ്ങളുടെ ആവശ്യകത ഇല്ലാതാക്കാൻ ശ്രമിക്കുകയും ചെയ്യുന്നു. കംപൈലറിലേക്കുള്ള ഒപ്റ്റിമൈസേഷൻ സൂചനകളായി ഉദ്ദേശിച്ചുള്ള കോഡിംഗ് തന്ത്രങ്ങളോ കോഡിംഗ് ടെക്നിക്കുകളോ ഈഫൽ ഒഴിവാക്കുന്നു. കോഡ് കൂടുതൽ വായിക്കാൻ സഹായിക്കുന്ന ലക്ഷ്യം ഉണ്ടാക്കുക മാത്രമല്ല, എന്നാൽ പ്രോഗ്രാമർമാരെ നടപ്പാക്കൽ വിശദാംശങ്ങളിൽ വീഴാതെ ഒരു പ്രോഗ്രാമിന്റെ പ്രധാന വശങ്ങളിൽ ശ്രദ്ധ കേന്ദ്രീകരിക്കാൻ അനുവദിക്കുന്നു. കമ്പ്യൂട്ടിംഗ് പ്രശ്‌നങ്ങൾക്ക് ലളിതവും വിപുലീകരിക്കാവുന്നതും പുനരുപയോഗിക്കാവുന്നതും വിശ്വസനീയവുമായ ഉത്തരങ്ങൾ പ്രോത്സാഹിപ്പിക്കുന്നതാണ് ഈഫലിന്റെ ലാളിത്യം. ഈഫലിൽ എഴുതിയ കമ്പ്യൂട്ടർ പ്രോഗ്രാമുകൾക്കുള്ള കംപൈലറുകൾക്ക് വിപുലമായ ഒപ്റ്റിമൈസേഷൻ ക്ലേശത്തിന്റെ ഭാഗമായ പ്രോഗ്രാമറെ ഒഴിവാക്കുന്ന ഓട്ടോമാറ്റിക് ഇൻ-ലൈനിംഗ് പോലുള്ള ഒപ്റ്റിമൈസേഷൻ ടെക്നിക്കുകൾ നൽകുന്നു.
പശ്ചാത്തലം
ഈഫൽ യഥാർത്ഥത്തിൽ ബെർട്രാൻഡ് മേയർ സ്ഥാപിച്ച ഒരു കമ്പനിയായ ഈഫൽ സോഫ്റ്റ്‌വേർ വികസിപ്പിച്ചെടുത്തതാണ്. ഒബ്ജക്റ്റ് ഓറിയന്റഡ് സോഫ്റ്റ്‌വേർ നിർമ്മാണത്തിൽ ഈഫലിന്റെ രൂപകൽപ്പനയിലേക്ക് നയിച്ച ഒബ്ജക്റ്റ് സാങ്കേതികവിദ്യയുടെ ആശയങ്ങളെയും സിദ്ധാന്തത്തെയും കുറിച്ചുള്ള വിശദമായ ആവിഷ്ക്കാരശൈലി അടങ്ങിയിരിക്കുന്നു.
ബന്ദർ ലെംഗേ
ബന്ദർ ലെംഗേ (  , ബന്ദർ-ഇ- ലംഗേ, ബന്ദർ -ഇ-ലംഗേ, ബന്ദർ ലങ്കേ എന്നിങ്ങനെ റോമൻവൽക്കരിക്കപ്പെട്ടു; പേർഷ്യൻ ഗൾഫിന്റെ തീരത്ത് ഇറാനിലെ ഹോർമോസ്ഗാൻ പ്രവിശ്യയിലെ ബന്ദർ ലെംഗേ കൗണ്ടിയിലെ ഒരു തുറമുഖ നഗരവും അതിൻ്റെ തലസ്ഥാനവുമാണ് . തുറമുഖം ലാർൽ നിന്ന് 280 km ദൂരെ ആണ്. ബന്ദർ അബ്ബാസിൽ നിന്നും 192 km ദൂരെയാണ്.  ബുഷെറിൽ നിന്ന് 420 km ദൂരെയാണ്.. തെക്കൻ ഇറാനിലെ തീരദേശ നഗരങ്ങൾക്ക് സമാനമായ ചൂടും ഈർപ്പവുമാണ് ബന്ദർ ലെംഗേയിലെ കാലാവസ്ഥ. 2006 ലെ സെൻസസ് പ്രകാരം, 5,589 കുടുംബങ്ങളിലായി 25,303 ആയിരുന്നു ജനസംഖ്യ.
ചരിത്രം
1759 മുതൽ 1814 വരെ 60 വർഷത്തിലേറെയായി ഒമാനും ഇറാനും തമ്മിലുള്ള വ്യാപാര കേന്ദ്രമായിരുന്നു ലെംഗെ. 1814 ന് ശേഷം ബന്ദർ അബ്ബാസ് പ്രാദേശിക വ്യാപാരത്തിൽ ഒരു പ്രധാന പങ്ക് വഹിച്ചു.
കാലാവസ്ഥ
ബന്ദർ ലെംഗേയിൽ ചൂടുള്ള വേനൽക്കാലവും നേരിയ ശൈത്യവും ഉള്ള ചൂടുള്ള മരുഭൂമി കാലാവസ്ഥയാണ് ( കോപ്പൻ കാലാവസ്ഥാ വർഗ്ഗീകരണം ). മഴ വളരെ കുറവാണ്, മിക്കവാറും ഡിസംബർ മുതൽ മാർച്ച് വരെയാണ്.
തുരുത്തിപറമ്പ്
കേരളത്തിൽ തൃശ്ശൂർ ജില്ലയിലെ ആളൂർ പഞ്ചായത്തിലെ ഒരു ഗ്രാമമാണ് തുരുത്തിപറമ്പ്. ഈ ഗ്രാമത്തിനെ തിരുത്തിപറമ്പ് എന്നും വിളിക്കാറുണ്ട്. ആളൂർ പഞ്ചായത്തിന്റെ തെക്ക്-കിഴക്ക് ഭാഗത്തും ചാലക്കുടി പട്ടണത്തിന്റെ പടിഞ്ഞാറുഭാഗത്തുമായാണ് ഈ ഗ്രാമത്തിന്റെ സ്ഥാനം. ആളുർ പഞ്ചായത്തിന്റെ രണ്ട് വാർഡുകളായ കിഴക്ക് തുരുത്തിപറമ്പ് പടിഞ്ഞാറ് തുരുത്തിപറമ്പ് ഉൾപ്പെടുന്നതാണ് ഈ ഗ്രാമം. തൃശ്ശൂർ പട്ടണത്തിൽ നിന്ന് 35 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 50 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 6 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് തുരുത്തിപറമ്പ്.
എത്തിച്ചേരാനുള്ള വഴി
എൻ.എച്ച് 47 ൽ തൃശ്ശൂർ-എർണാകുളം വഴിയിൽ, കൊടകരയിൽ നിന്ന് 12 കിലോമീറ്റർ, ചാലക്കുടിയിൽ നിന്ന് 6 കിലോമീറ്റർ ദൂരത്തിൽ സ്ഥിതി ചെയ്യുന്നു. റോഡ് വഴി - തൃശ്ശൂർ, ചാലക്കുടി, കൊടുങ്ങല്ലൂർ ഇരിങ്ങാലക്കുട കൊടകര എന്നിവിടങ്ങളിൽ നിന്നും ചാലക്കുടി-മാള ബസ്സ് വഴി തുരുത്തിപറമ്പിൽ എത്താം.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 4 കിലോമീറ്റർ, ഇരിഞ്ഞാലക്കുട, ദൂരം 6 കിലോമീറ്റർ എന്നിവയാണ്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.
സമീപ ഗ്രാമങ്ങൾ
തുരുത്തിപറമ്പ് ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ആനമല മലമുത്തൻ
മലമുത്തന്മാർ എന്ന തുമ്പി കുടുംബത്തിൽപ്പെട്ട ഒരു തുമ്പിയാണ് ആനമല മലമുത്തൻ (Chlorogomphus xanthoptera). പശ്ചിമ ഘട്ടത്തിലെ ഒരു സ്ഥാനീയ തുമ്പിയായ ഇതിനെ പശ്ചിമഘട്ടത്തിൽ പാലക്കാടൻ ചുരത്തിന് തെക്കോട്ടുള്ള പ്രദേശങ്ങളിൽ നിന്ന് മാത്രമാണ് ഇതുവരെ കണ്ടെത്തിയിട്ടുള്ളത്. ഉയരം കൂടിയ ഗിരിനിരകളിൽ മാത്രം കണ്ട് വരുന്ന ഈ തുമ്പികൾ വൃക്ഷത്തലപ്പുകൾക്ക് മുകളിലൂടെ പറന്ന് നടക്കാൻ ഇഷ്ടപ്പെടുന്നവയാണ്. പെൺതുമ്പികൾ മാത്രം മുട്ടയിടാൻ വേണ്ടി താഴെ കാട്ടരുവികളിലേക്ക് ഇറങ്ങി വരും. മറ്റു തുമ്പികളിൽ നിന്നും വ്യത്യസ്തമായി മുട്ടയിടുമ്പോൾ ആൺതുമ്പി പെൺതുമ്പിയെ അനുഗമിക്കാറില്ല. കുലംകുത്തിയൊഴുകുന്ന കാട്ടാറുകളിലാണ് ഈ തുമ്പി മുട്ടയിടുന്നത്.
ഈ തുമ്പിയുടെ ശിരസ്സിന് ഉരുണ്ട തവിട്ട് നിറമാണ്. കണ്ണുകൾ പച്ച നിറത്തിൽ കാണപ്പെടുന്നു. കറുത്ത നിറത്തിലുള്ള ഉരസ്സിൽ ഇളം പച്ച നിറത്തിലുള്ള വീതിയേറിയ വരകൾ കാണാം. സുതാര്യമായ ചിറകുകളുടെ അഗ്രഭാത്ത് ഇരുണ്ട തവിട്ട് നിറം കാണപ്പെടുന്നു. ചിറകിലെ പൊട്ടിന് കറുപ്പ് നിറമാണ്. കറുത്ത നിറത്തിലുള്ള ഉദരത്തിൽ മഞ്ഞ കലർന്ന പച്ച നിറത്തിലുള്ള പാടുകൾ കാണാം. പെൺതുമ്പികളും ആൺതുമ്പികളും കാഴ്ചയിൽ ഒരേ പോലെ കാണപ്പെടുന്നു.
പാലാൻ
ശരീരപ്രകൃതി
പരന്ന ശരീരം, വലിപ്പമുള്ള കണ്ണുകൾ. മുതുകുചിറകിന്റെ ഉത്ഭവസ്ഥാനം ശരീരത്തിന്റെ മധ്യഭാഗത്താണ്. വലിയ ചെതുമ്പലുകൾ. ശാരാശരി നീളം 30-45.5 സെന്റി മീറ്റർ. പരാമവധി നീളം 150 സെന്റിമീറ്റർ. 18 കിലോ വരെ പരമാവധി ഭാരം വയ്ക്കുന്നു. പാർശ്വരേഖയിൽ 37 മുതൽ 42 വരെ ചെതുമ്പലുകളുണ്ട്.
മറ്റുവിവരങ്ങൾ
ജലോപരിതലത്തിൽ നിന്ന് 50 മീറ്റർ താഴ്ചയിൽ വരെ കണ്ടുവരുന്നു. തെക്കു പടിഞ്ഞാറൻ കാലവർഷം ആരംഭിക്കുന്നതോടെയാണ് ഇവയെ കണ്ടുതുടങ്ങുന്നത്. ഭക്ഷ്യയോഗ്യമാണ്. 44 വർഷം വരെയാണ് ഇവയുടെ പരമാവധി ആയുസ്സ്. ഓക്സിജൻ കുറവുള്ള ജലാശയങ്ങളിലും ജീവിയ്ക്കാനുള്ള കഴിവുണ്ട്.
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
വനകോകിലൻ
ആവാസം
ആസാം, കർണാടക, കേരളം, മിസോറം, മഹാരാഷ്ട്ര എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ജനുവരി-മേയ്,ഓഗസ്റ്റ്-ഡിസംബർ മാസങ്ങളിലാണ് ഇവയെ കാണാറുള്ളത്.
മുള്ളുവേങ്ങ ചെടിയാണ് ഇതിന്റെ ലാർവാ ഭക്ഷ്യ സസ്യം.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ
കോവൂർ കുഞ്ഞുമോൻ
പ്രമുഖ ഇടതുപക്ഷ നേതാവും കുന്നത്തൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് കോവൂർ കുഞ്ഞുമോൻ. നിലവിൽ ആർ.എസ്.പി. (ലെനിനിസ്റ്റ്) സെക്രട്ടറി ജനറലാണ്. 2001-ലും 2006-ലും 2011ലും 2016ലും കുന്നത്തൂർ നിയമസഭാ മണ്ഡലത്തിൽ നിന്നും നിയമസഭയിലേക്ക് തിരഞ്ഞെടുക്കപ്പെട്ടിരുന്നു.
അവലംബം
വർഗ്ഗം:മേയ് 25-ന് ജനിച്ചവർ വർഗ്ഗം:1968-ൽ ജനിച്ചവർ വർഗ്ഗം:കേരളത്തിലെ ആർ.എസ്.പി. പ്രവർത്തകർ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഈ.മ.യൗ.
ലിജോ ജോസ് പെല്ലിശ്ശേരി സംവിധാനവും പി. എഫ്. മാത്യൂസിന്റെ രചനയും നിർവ്വഹിച്ച് 2018-ൽ പുറത്തിറങ്ങിയ ഒരു മലയാളചലച്ചിത്രമാണ് ഈ.മ.യൌ. ഈശോ മറിയം യൗസേപ്പേ എന്നതിന്റെ ചുരുക്ക രൂപമാണ് ഈ.മ.യൌ. വിനായകൻ, ചെമ്പൻ വിനോദ് ജോസ്, ദിലീഷ് പോത്തൻ എന്നിവരാണ് പ്രധാനവേഷങ്ങളിൽ അഭിനയിക്കുന്നത്. 2017 നവംബർ 30 ന് പ്രിവ്യു പ്രദർശിപ്പിച്ചെങ്കിലും  2018 മേയ് 4 നാണ്  തീയറ്ററിൽ പ്രദർശനത്തിനെത്തിയത്. [5]വെറും 18 ദിവസം കൊണ്ടാണ് ഷൂട്ടിങ് തീർത്തത്. 25 ദിവസത്തെ ഷെഡ്യൂൾ പ്ലാൻ ചെയ്ത സിനിമ പൂർത്തിയായപ്പോൾ ചിത്രീകരണത്തിന് എടുത്തത് 18 ദിവസം മാത്രമാണ്.
ഇതിവൃത്തം
എറണാകുളം ജില്ലയിലെ ചെല്ലാനം എന്ന തീരദേശ ഗ്രാമത്തിൽ നടക്കുന്ന ഒരു വൃദ്ധന്റെ മരണവും അതിനെത്തുടർന്ന് ഉണ്ടാവുന്ന സംഭവങ്ങളുമാണ് ഈ ചിത്രത്തിന്റെ ഇതിവൃത്തം.
ആർഭാടപൂർണമായ ഒരു ശവഘോഷയാത്രയിൽ നിന്നാണ് സിനിമയുടെ ആരംഭം. തുടർന്ന്, കൈയിൽ ഒരു സഞ്ചിയിൽ താറാവും മറ്റുമായി ബസ്സിൽ ഇരിക്കുന്ന വൃദ്ധനായ വാവച്ചൻ മേസ്തിരി(കൈനകരി തങ്കരാജ്)യെ കാണാം. ഈ സമയത്ത് വള്ളപ്പുരയിൽ വച്ചു ചീട്ടുകളിക്കുന്നതിനായി രണ്ടുപേർ സംസാരിച്ചു നീങ്ങുന്നതും ദൃശ്യമാണ്.
ചെല്ലാനത്ത് ബസ്സിറങ്ങിയ മേസ്തിരിയോട് ചൗരോ എന്ന നാട്ടുകാരൻ മേസ്തിരിയുടെ മകൾ നിസ (കൃഷ്ണ പദ്മകുമാർ) വഴിപിഴച്ചു പോകുന്ന കാര്യം അന്വേഷിക്കണം എന്നു പറഞ്ഞു പ്രകോപിപ്പിക്കുന്നു. ചൗരോയെ തല്ലി മുറിവേൽപ്പിച്ചിട്ടാണ് വാവച്ചൻ മേസ്തിരി അവിടെ നിന്ന് വീട്ടിലേക്കു പോകുന്നത്.
നീണ്ട യാത്രയ്ക്കു ശേഷം വീട്ടിലെത്തിയ മേസ്തിരിയെ ഭാര്യ പെണ്ണമ്മ (പൗളി വിൽസൺ) പരിഭവം പറഞ്ഞു സ്വീകരിക്കുന്നു. സൊസൈറ്റിയിൽ നിന്ന് ജോലി കഴിഞ്ഞു മടങ്ങി വരുന്ന മകൻ ഈശി (ചെമ്പൻ വിനോദ് ജോസ്) അപ്പൻ വരുന്ന വഴി ഉണ്ടാക്കിയ വഴക്ക് വീടെത്തും മുൻപേ തന്നെ അറിയുന്നുണ്ട്.
വഴക്കിനെ കുറിച്ച് ഒരു വാചകത്തിൽ അന്വേഷണം ഒതുക്കി അപ്പനും മകനും കൂടി മദ്യപിക്കുന്നു. ആ സമയം മേസ്തിരി അയാളുടെ അപ്പന്റെ ശവസംസ്കാരം ആർഭാടമായി നടന്ന കാര്യവും തന്റേത് എങ്ങനെ ആകുമെന്നും ചോദിക്കുന്നു. ഈശി അപ്പന്റെ സംസ്കാരം ആർഭാടമായിത്തന്നെ നടത്തുമെന്ന് വാക്കുകൊടുക്കുന്നു. തുടർന്നുള്ള സംഭാഷണങ്ങളിൽ ആ വീടിന്റെ സമാധാനവും കളിചിരി തമാശകളും വളരെ സ്വാഭാവികമായി അവതരിപ്പിക്കുന്നു.
തുടർന്ന്, ചവിട്ടുനാടകം കളിച്ചു കൊണ്ട് നിന്നിരുന്ന മേസ്തിരി പെട്ടെന്ന് കുഴഞ്ഞു വീണു മരിക്കുന്നു. അയാളുടെ തല പൊട്ടി ചോര വരുന്നുണ്ടായിരുന്നു. വീട്ടുകാർ പെട്ടെന്ന് തന്നെ മരണം തിരിച്ചറിഞ്ഞു നാട്ടുകാരെ വിളിച്ചുവരുത്തി.
ഈശിയുടെ സുഹൃത്തും പഞ്ചായത്ത് മെമ്പറുമായ അയ്യപ്പൻ (വിനായകൻ) സ്ഥലത്തെത്തി മേൽനോട്ടം ഏറ്റെടുത്തു വേണ്ട നടപടികൾ സ്വീകരിക്കുന്നു. ഈശി ഭാര്യയുടെ മാല വിറ്റ് വലിയ ശവപ്പെട്ടിയും മറ്റു സാധനങ്ങളും ബാന്റും സംഘടിപ്പിക്കുന്നു. ഇതേ സമയത്തു തന്നെ നാട്ടുകാരായ ലാസറും പാഞ്ചിയും കൂടി മരണം ഉറപ്പിക്കാൻ  ഗർവാസിസ് ഡോക്ടറുടെ വീട്ടിൽ കൂട്ടിക്കൊണ്ട് പോകാൻ എത്തുന്നു. എന്നാൽ, ഡോക്ടർ ഉറങ്ങിയിരുന്നു. പകരം, അവർ ഹെഡ് നേഴ്‌സ് ആയ സാറാമ്മയെ കൂട്ടുന്നു. സാറാമ്മ മരണത്തിൽ അസ്വഭാവികത ഉള്ളതുകൊണ്ട് എഴുതിത്തരില്ല എന്ന് തീർത്തു പറയുകയും ഇക്കാര്യം വികാരിയായ ഫാ സക്കറിയ പാറപ്പുറത്തിനെ (ദിലീഷ് പോത്തൻ) അറിയിക്കുകയും ചെയ്യുന്നു. മരണം അറിയിക്കാൻ പോയ ലാസർ അതു മരണമല്ല കൊലപാതകമാണെന്ന് അച്ചന്റെ അടുക്കൽ പറഞ്ഞിരുന്നു. നേഴ്സിന്റെ സംസാരം കൂടി ആയപ്പോൾ വികാരി കൊലപാതകം ഉറപ്പിച്ചു. അയാൾ ഇക്കാര്യം പോലീസിലും അറിയിച്ചു. വള്ളപ്പുരയിൽ രാത്രി വൈകിയും ആദ്യം കണ്ട രണ്ടുപേർ ചീട്ടുകളിക്കുന്നുണ്ടായിരുന്നു. അവരിലൊരാൾ മറ്റേ ആളോട് ജയത്തെക്കുറിച്ച് പറയുന്നുമുണ്ട്.
പിറ്റേന്നത്തെ കാഴ്ച തുടങ്ങുന്നത് കുഴിവെട്ടുകാരൻ സൈമൺ ഒരു നായയുടെ ഒപ്പം തീരത്തു ഉറക്കമുണരുന്നതാണ്. കപ്യാരും കൊച്ചച്ചനും കൂടി കുരിശും മറ്റുമായി തീരത്തു കൂടി നടന്നു വരുമ്പോൾ ആകാശത്തേക്ക് നോക്കി മുട്ടുകുത്തി നിന്ന് പ്രാർത്ഥിക്കുന്ന അയാളെ ആണ് കാണുന്നത്.
മേസ്തിരിക്കുവേണ്ടി കുഴിവെട്ടുന്ന സൈമണെ പിന്നെ കാണുന്നത് അതേ കുഴിയിൽ മരിച്ചു കിടക്കുന്നതാണ്. മദ്യപനായ അയാളെ മകൻ വീട്ടിൽ നിന്ന് പുറത്താക്കിയതായിരുന്നു. പള്ളി വികാരി കുഴിവെട്ടുകാരനെ അയാൾ വെട്ടിയ കുഴിയിൽ തന്നെ അടക്കാൻ നിർദേശം നൽകുന്നു.
മേസ്തിരിയുടെ വീട്ടിലെത്തിയ വികാരി ഈശ്ശിയോട് കരുണയില്ലാതെ പെരുമാറുകയും ശവം പള്ളിപ്പറമ്പിൽ അടക്കാൻ സമ്മതിക്കില്ല എന്ന് പറയുകയും ചെയ്യുന്നു. ഇതുകേട്ടു സങ്കടം വന്ന ഈശി അച്ചനെ അടിക്കുന്നു.
എന്നാൽ, അവിടെ എത്തിയ പോലീസ് ഡോക്ടർ പറഞ്ഞതനുസരിച്ചു മരണം സ്വാഭാവികമെന്ന് വിധിയെഴുതുകയും സമുദായ കാര്യത്തിൽ ഇടപെടില്ല എന്ന് അറിയിക്കുകയും ചെയ്യുന്നു.
സങ്കടം മൂലം മാനസികമായി തകരുന്ന ഈശി അപ്പനോട് മാപ്പിരന്നുകൊണ്ട് വീടിനു സമീപം തന്നെ കുഴിയെടുത്ത് മൃതദേഹം മറവു ചെയ്യുന്നു.
പിന്നീട്, കുഴിവെട്ടുകാരന്റെ കൂടെ ഉണ്ടായിരുന്ന നായ ചത്തു കിടക്കുന്നതാണ് കാണുന്നത്. അടുത്ത ദൃശ്യത്തിൽ കളി നിർത്തി ദൂരേക്ക് നോക്കിനിൽക്കുന്ന ചീട്ടുകളിക്കാരെയും കാണാം. രണ്ടു വള്ളങ്ങളിലായി റാന്തലുകളും പിടിച്ചു പ്രത്യേക വസ്ത്രം ധരിച്ച കുറച്ചുപേർ തീരത്തേക്ക് വരുന്നു. അവരെ കാത്ത് ഒരു കറുത്ത വസ്ത്രം ധരിച്ച ആളും താറാവിനെ കയ്യിൽ പിടിച്ചു വാവച്ചൻ മേസ്തിരിയും നായയെ കയ്യിലെടുത്ത് കുഴിവെട്ടുകാരനും വെള്ള വസ്ത്രം ധരിച്ച ഒരാളും നിൽക്കുന്നുണ്ട്. ആദ്യം കണ്ട ചീട്ടുകളിക്കാരാണ് മേസ്തിരിയുടെയും കുഴിവെട്ടുകാരന്റെയും കൂടെയുള്ളവർ. മേസ്തിരിയെയും കുഴിവെട്ടുകാരനെയും നരകത്തിലേക്കും സ്വർഗത്തിലേക്കുമായി കൊണ്ടുപോകാൻ വന്ന മാലാഖമാരായിരുന്നു അവർ.
നിർമ്മാണം
ഈശോ മറിയം യൌസേഫ് എന്ന ചുരുക്കപ്പേരാണ് ചിത്രത്തിന്റെ തലക്കെട്ട്. ചില ക്രൈസ്തവ സമൂഹങ്ങളിൽ, പ്രധാനമായും കത്തോലിക്കാ വിശ്വാസികളുടെ ഇടയിൽ മരണാസന്നനായ ആളുടെ ചെവിയിൽ ചൊല്ലിക്കൊടുക്കുന്ന പ്രാർത്ഥനയാണ് "ഈശോ മറിയം യൗസേപ്പേ എന്റെ ആത്മാവിന് കൂട്ടായിരിക്കേണമേ" എന്നത്. കൊച്ചിയിലെ ചെല്ലാനം തീരത്തുള്ള ഗ്രാമത്തിൽ ജീവിച്ച വാവച്ചൻ മെസ്റ്റ്രിയുടെ മരണത്തെ ചുറ്റിപ്പറ്റിയാണ് കഥ. ആഗസ്റ്റ് 2017 ൽ ചിത്രീകരണം ആരംഭിച്ചു. തുടക്കത്തിൽ 35 ദിവസം കൊണ്ട് ഷൂട്ടിങ് നടക്കുമെന്ന്തീരുമാനിച്ചെങ്കിലും 18 ദിവസംകൊണ്ട് പൂർത്തിയാക്കി. പ്രധാന നടി കൂടാതെ, ചെല്ലാനം പ്രദേശത്തുനിന്നും പുതുമുഖങ്ങൾ ചേർന്നായിരുന്നു വേഷമിട്ടത് .രാജേഷ് ജോർജ്ജ് കുളങ്ങര നിർമ്മിച്ച ഈ ചിത്രം പിന്നീട് സംവിധായകനായ ആഷിക് അബു ചിത്രത്തിന്റെ പൂർണ്ണാവകാശം സ്വന്തമാക്കി.
പുറത്തേക്കുള്ള കണ്ണികൾ
വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ലിജോ ജോസ് പെല്ലിശ്ശേരി സംവിധാനം ചെയ്ത ചലച്ചിത്രങ്ങൾ
കുക്ക് കൗണ്ടി, ഇല്ലിനോയി
അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ ഏറ്റവും ജനസംഖ്യയുള്ള കൗണ്ടിയാണ് കുക്ക് കൗണ്ടി. കാലിഫോർണിയയിലെ ലോസ് ഏഞ്ചൽസ് കൗണ്ടിക്ക് ശേഷം അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള രണ്ടാമത്തെ കൗണ്ടിയാണിത്. ഇല്ലിനോയി നിവാസികളിൽ 40 ശതമാനത്തിലധികംപേർ കുക്ക് കൗണ്ടിയിലാണ് താമസിക്കുന്നത്. 2019 ലെ ജനസംഖ്യാ കണക്കുകൾ പ്രകാരം ഈ കൗണ്ടിയിലെ ആകെ ജനസംഖ്യ 5,150,233 ആയിരുന്നു. ഇല്ലിനോയിയിലെ ഏറ്റവും ജനസംഖ്യയുള്ള നഗരവും അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള മൂന്നാമത്തെ നഗരവുമായ ഷിക്കാഗോ നഗരമാണ് അതിന്റെ കൗണ്ടി സീറ്റ്. 1831 -ൽ സംയോജിപ്പിക്കപ്പെട്ട കുക്ക് കൗണ്ടിയ്ക്ക് ആദ്യകാല ഇല്ലിനോയിസ് രാഷ്ട്രതന്ത്രജ്ഞനായ ഡാനിയൽ പോപ്പ് കുക്കിന്റെ പേരിട്ടു. 1839 -ൽ കൗണ്ടിഅതിന്റെ ഇപ്പോഴത്തെ അതിരുകൾ കൈവരിച്ചു. ഇരുപതാം നൂറ്റാണ്ടിന്റെ ആദ്യ പകുതിയിൽ ഇല്ലിനോയി സംസ്ഥാന ജനസംഖ്യയുടെ ഭൂരിപക്ഷവും ഈ കൗണ്ടിയിൽ കേന്ദ്രീകരിച്ചിരുന്നു.
ചരിത്രം
ഇല്ലിനോയി ജനറൽ അസംബ്ലിയുടെ നിയമപ്രകാരം 1831 ജനുവരി 15 ന് പുട്ട്നം കൗണ്ടിയിൽ നിന്നാണ് കുക്ക് കൗണ്ടി സൃഷ്ടിക്കപ്പെട്ടത്. ഇല്ലിനോയിയിൽ സ്ഥാപിതമായ 54 -ാമത്തെ കൗണ്ടിയായ ഇത്, ഇല്ലിനോയി ചരിത്രത്തിലെ ആദ്യകാലത്തെ ഏറ്റവും പ്രായം കുറഞ്ഞ രാഷ്ട്രതന്ത്രജ്ഞരിൽ ഒരാളായ ഡാനിയൽ കുക്കിന്റെ പേരിലാണ് അറിയപ്പെടുന്നത്. ഇല്ലിനോയിയിൽ നിന്നുള്ള രണ്ടാമത്തെ യുഎസ് പ്രതിനിധിയായും സംസ്ഥാനത്തെ ആദ്യത്തെ അറ്റോർണി ജനറലായും അദ്ദേഹം സേവനമനുഷ്ഠിച്ചിരുന്നു. 1839 -ൽ കുക്ക് കൗണ്ടിയിൽ നിന്ന് ഡുപേജ് കൗണ്ടി വേർതിരിച്ചു.
ഗമാലെയ റിസർച്ച് ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി ആൻഡ് മൈക്രോബയോളജി
ഗമാലെയ റിസർച്ച് ഇൻസ്റ്റിറ്റ്യൂട്ട് ഓഫ് എപ്പിഡെമിയോളജി ആൻഡ് മൈക്രോബയോളജി, മുമ്പ് എൻ‌.എഫ്. ഗമാലെയ ഫെഡറൽ റിസർച്ച് സെന്റർ ഫോർ എപ്പിഡെമിയോളജി & മൈക്രോബയോളജി (ഗമാലെയ സയന്റിഫിക് റിസർച്ച് ഇൻസ്റ്റിറ്റ്യൂട്ട് അല്ലെങ്കിൽ ഗമാലെയ നാഷണൽ റിസർച്ച് സെന്റർ ഫോർ എപ്പിഡെമിയോളജി ആൻഡ് മൈക്രോബയോളജി എന്നും അറിയപ്പെടുന്നു) എന്നറിയപ്പെട്ടിരുന്ന മോസ്കോ ആസ്ഥാനമായി പ്രവർത്തിക്കുന്ന ഒരു റഷ്യൻ മെഡിക്കൽ ഗവേഷണ സ്ഥാപനമാണ്. 2020 ലെ വിവരങ്ങൾപ്രകാരം ഇത് റഷ്യൻ ഫെഡറേഷന്റെ ആരോഗ്യ മന്ത്രാലയത്തിനുകീഴിൽ പ്രവർത്തിക്കുന്ന ഒരു സ്ഥാപനമാണ്. 1891 ൽ ഫിലിപ്പ് മാർക്കോവിച്ച് ബ്ലൈമെന്തൽ സ്ഥാപിച്ച ഈ സ്ഥാപനം മൈക്രോബയോളജിയിലും വാക്സിൻ ഗവേഷണത്തിലും ഒരു പയനിയർ എന്ന നിലയിൽ പ്രശസ്തനായിരുന്ന പ്രമുഖ ഉക്രേനിയൻ, റഷ്യൻ, സോവിയറ്റ് ശാസ്ത്രജ്ഞനായിരുന്ന നിക്കോളായ് ഫ്യോഡോറോവിച്ച് ഗമാലേയയെ (ജീവിതകാലം: 1859-1949) അനുസ്മരിച്ച് (1949 മുതൽ) പുനർ‌നാമകരണം ചെയ്യപ്പെട്ടു. COVID-19 പാൻഡെമിക് തടയുന്നതിനായി പ്രതിരോധ മന്ത്രാലയത്തിന്റെ 48-ആമത് സെൻട്രൽ റിസർച്ച് ഇൻസ്റ്റിറ്റ്യൂട്ടും വെക്റ്റർ ഇൻസ്റ്റിറ്റ്യൂട്ട് ഓഫ് റോസ്പോട്രെബ്നാഡ്‌സറുമായി സഹകരിച്ച് SARS-CoV-2 നായി ഈ ഇൻസ്റ്റിറ്റ്യൂട്ട് ഒരു പ്രതിരോധ വാക്സിൻ വികസിപ്പിച്ചെടുത്തിട്ടുണ്ട്.
ചരിത്രം
1891 ൽ ഒരു സ്വകാര്യ ബാക്ടീരിയോളജി, കെമിക്കൽ-മൈക്രോസ്കോപ്പി അധിഷ്ഠിത ലബോറട്ടറിയായി പ്രവർത്തനമാരംഭിച്ച ഇത് പിന്നീട് ബ്ലൈമെന്തൽ ഇൻസ്റ്റിറ്റ്യൂട്ട് ഫോർ ബാക്ടീരിയോളജി ആൻഡ് കെമിസ്ട്രിയായി മാറി. 1919 ൽ ഈ സ്ഥാപനം ദേശസാൽക്കരിക്കപ്പെട്ടു.
എബോള
2017 മെയ് മാസത്തിൽ ഇൻസ്റ്റിറ്റ്യൂട്ട് തങ്ങളുടെ പരീക്ഷണ വാക്സിനായ ഗാംഇവാക്-കോമ്പിയുടെ ആയിരം ഡോസുകൾ എബോള പരിശോധനയ്ക്കായി ഗ്വിനിയയ്ക്ക് നൽകുമെന്ന് പ്രഖ്യാപിച്ചു. സിൻ‌ഹുവ ന്യൂസ് ഏജൻ‌സിയുടെ ഒരു റിപ്പോർട്ട് അനുസരിച്ച്, അംഗീകൃത എബോള വാക്സിൻ ആയി കണക്കാക്കപ്പെട്ടിരുന്ന ഇതിന് റഷ്യയിൽ മാത്രമേ ലൈസൻസ് ഉണ്ടായിരുന്നുള്ളൂ എന്നതു കൂടാതെ 2019 നവംബർ വരെ ലോകാരോഗ്യ സംഘടന അംഗീകരിച്ച ഒരു ബഹുരാഷ്ട്ര ലൈസൻസും ഇതിന് ഉണ്ടായിരുന്നില്ല.
കോവിഡ്-19 വാക്സിൻ
കോവിഡ് -19 പരീക്ഷണ വാക്സിൻ വികസിപ്പിച്ചതായി 2020 മെയ് മാസത്തിൽ കേന്ദ്രം പ്രഖ്യാപിച്ചു. റഷ്യൻ നാഷണൽ വെൽത്ത് ഫണ്ടാണ് ഈ പദ്ധതിക്ക് ധനസഹായം നൽകിയത്. ഒന്നാം ഘട്ട പരീക്ഷണം 2020 ജൂൺ 18 നും രണ്ടാം ഘട്ട പരീക്ഷണം 2020 ജൂലൈയിലും പൂർത്തിയായതായി റിപ്പോർട്ടുചെയ്യപ്പെട്ടു. ഈ ഇൻസ്റ്റിറ്റ്യൂട്ട് ഗാം-കോവിഡ്-വാക് എന്ന പേരീൽ ഒരു കോവിഡ് -19 വാക്സിൻ രജിസ്റ്റർ ചെയ്തതായി 2020 ഓഗസ്റ്റ് 11 ന് റഷ്യൻ പ്രസിഡന്റ് വ്ലാദിമിർ പുടിൻ പ്രഖ്യാപിച്ചു.
ഗാം-കോവിഡ്-വാക് സംബന്ധിച്ച്, പ്രധാനമായും ക്ലിനിക്കൽ പരീക്ഷണങ്ങളിൽ നിന്നുള്ള ഫലങ്ങൾ പ്രസിദ്ധീകരിക്കാതെ റഷ്യയിൽ വാക്സിൻ രജിസ്ട്രേഷൻ പ്രഖ്യാപിച്ചതിനെച്ചൊല്ലി അന്താരാഷ്ട്ര ശാസ്ത്ര സമൂഹത്തിൽ പ്രതിഷേധം അലയടിച്ചു. വാക്സിന്റെ സുരക്ഷ, ഫലപ്രദമായ ഡോസ്, രോഗപ്രതിരോധ പ്രതികരണത്തിന്റെ ബയോ മാർക്കറുകൾ അല്ലെങ്കിൽ COVID-19 അണുബാധയ്ക്കെതിരെയുള്ള ഫലപ്രാപ്തി എന്നിവയ്ക്ക് രജിസ്ട്രേഷൻ സമയത്ത് തെളിവുകളൊന്നുംതന്നെ ഹാജരാക്കിയിരുന്നില്ല. 2020 ഓഗസ്റ്റ് 8 വരെ, ഗാം-കോവിഡ്-വാക് സംബന്ധമായി മതിപ്പുളവാക്കുന്ന ഒരു ശാസ്ത്രീയ റിപ്പോർട്ടും പ്രസിദ്ധീകരിച്ചിട്ടില്ല.
2020 സെപ്റ്റംബർ 4 ന്, വാക്സിന്റെ I-II ഘട്ട പരീക്ഷണങ്ങളിൽ പങ്കെടുത്ത 76 പേരുടെ സുരക്ഷയുടെ പ്രാഥമിക തെളിവുകളും രോഗപ്രതിരോധ പ്രതികരണവും സൂചിപ്പിക്കുന്ന ഒരു ഡാറ്റ പ്രസിദ്ധീകരിക്കപ്പെട്ടു. എന്നിരുന്നാലും, ദിവസങ്ങൾക്ക് ശേഷം പരീക്ഷണത്തിൽ പങ്കെടുത്ത പലരുടേയും ഡാറ്റ റിപ്പോർട്ട് സമാനമാണെന്ന് ചൂണ്ടിക്കാട്ടി 27 അന്താരാഷ്ട്ര വാക്സിൻ ശാസ്ത്രജ്ഞർ ഈ വാക്സിൻ അപൂർണ്ണവും സംശയാസ്പദവും വിശ്വസനീയമല്ലാത്തതുമാണെന്ന് ആഹ്വാനം ചെയ്തു. 2021 ഫെബ്രുവരി 2 ന്, മോസ്കോയിൽ 21977 പേർ പങ്കെടുത്ത മൂന്നാം ഘട്ട ക്ലിനിക്കൽ പരീക്ഷണങ്ങളുടെ ഫലങ്ങൾ ദി ലാൻസെറ്റിൽ പ്രസിദ്ധീകരിച്ചത് വാക്സിനുകളുടെ ഫലപ്രാപ്തി 91.6 ശതമാനമാണെന്ന് കാണിക്കുന്നു.
ആർക്കൻസാ നദി
ആർക്കൻസാ നദി മിസിസിപ്പി നദിയുടെ ഒരു പ്രധാന പോഷകനദിയാണ്. അമേരിക്കൻ ഐക്യനാടുകളിലെ കൊളറാഡോ, കാൻസസ്, ഒക്ലഹോമ, ആർക്കൻസാ എന്നീ സംസ്ഥാനങ്ങളിലൂടെ സഞ്ചരിക്കുമ്പോൾ ഇത് പൊതുവെ കിഴക്കോട്ടും തെക്കുകിഴക്കോട്ടുമാണ് ഒഴുകുന്നത്. നദിയുടെ ഉറവിട തടം കൊളറാഡോയിൽ, പ്രത്യേകിച്ച് അർക്കൻസാസ റിവർ വാലിയിലാണ്. സാവാച്ച്, മൊസ്കിറ്റോ പർവതനിരകളിലെ മഞ്ഞുപാളികളിൽ നിന്നാണ് ഇത് ഉത്ഭവിക്കുന്നത്. കിഴക്കോട്ട് കാൻസസിലേക്കും അന്തിമമായി ഒക്ലഹോമ, ആർക്കൻസാ എന്നിവിടങ്ങളിലൂടെയും ഒഴുകുന്ന നദി മിസിസിപ്പി നദിയുമായി സംഗമിക്കുന്നു.
1,469 മൈൽ (2,364 കിലോമീറ്റർ) നീളമുള്ള ഇത് അമേരിക്കൻ ഐക്യനാടുകളിലെ ആറാമത്തെ നീളമേറിയ നദിയും മിസിസിപ്പി-മിസൗറി നദീവ്യൂഹത്തിലെ രണ്ടാമത്തെ ഏറ്റവും നീളം കൂടിയ പോഷകനദിയും ലോകത്തിലെ ഏറ്റവും നീളം കൂടിയ 45-ാമത്തെ നദിയുമാണ്. ലീഡ്‌വില്ലിനടുത്തുള്ള കൊളറാഡോയിലെ ലേക് കൗണ്ടിയിലെ റോക്കി പർവതനിരകളിൽനിന്നാണ് ഇതിന്റെ ഉത്ഭവം. 1859-ൽ, ലീഡ്‌വില്ലെ പ്രദേശത്ത് കണ്ടെത്തിയ പ്ലേസർ സ്വർണ്ണം ആയിരക്കണക്കിന് ആളുകളെ ഇവിടേയ്ക്ക് കൊണ്ടുവന്നുവെങ്കിലും അനായാസമായി കണ്ടെടുക്കാവുന്ന പ്ലേസർ സ്വർണ്ണം പെട്ടെന്ന്തന്നെ തീർന്നു. അർക്കൻസാ നദീമുഖം അർക്കൻസായിലെ നെപ്പോളിയനിലും, അതിന്റെ ഡ്രെയിനേജ് ബേസിൻ ഏകദേശം 170,000 ചതുരശ്ര മൈൽ (440,000ചതുരശ്ര കിലോമീറ്റർ) പ്രദേശത്തുമായി വ്യാപിച്ചുകിടക്കുന്നു.
ശ്രാബന്തി ചാറ്റർജി
ഒരു ബംഗാളി ചലച്ചിത്ര അഭിനേത്രിയാണ് ശ്രാബന്തി ചാറ്റർജി. (Srabanti Chatterjee)ഏതാനും ബംഗ്ലാദേശി ചലച്ചിത്രങ്ങളിലും ഇവർ അഭിനയിച്ചിട്ടുണ്ട്.
അവലംബം
വർഗ്ഗം:ബംഗാളി ചലച്ചിത്രനടിമാർ
ടിം സൗത്തി
തിമോത്തി ഗ്രാന്റ് സൗത്തി എന്ന ടിം സൗത്തി (ജനനം ഡിസംബർ 11 1988) ഒരു ന്യൂസിലൻഡ് അന്താരാഷ്ട്ര ക്രിക്കറ്റ് താരമാണ്.അദ്ദേഹം ഒരു വലം കൈയ്യൻ പേസ് ബോളറും ലോവർ ഓഡർ ബാറ്റ്സ്മാനുമാണ്.2008 ഫെബ്രുവരിയിൽ തന്റെ പത്തൊമ്പതാം വയസിൽ ഇംഗ്ലണ്ടിനെതിരെയുള്ള ടെസ്റ്റ് മൽസരത്തിലാണ് സൗത്തി അന്താരാഷ്ട്ര ക്രിക്കറ്റിൽ അരങ്ങേറ്റം കുറിക്കുന്നത്.അരങ്ങേറ്റ മൽസരത്തിൽ തന്നെ അഞ്ചു വിക്കറ്റ് നേട്ടം കൈവരിക്കാൻ അദ്ദേഹത്തിനായി. ആഭ്യന്തര ക്രിക്കറ്റിൽ നോർത്തേൺ ഡിസ്ട്രിക്റ്റ്സിനു വേണ്ടിയും അദ്ദേഹം കളിക്കുന്നു. 2011 ക്രിക്കറ്റ് ലോകകപ്പിൽ മൂന്നാമത്തെ ഏറ്റവും വലിയ വിക്കറ്റ് നേട്ടം സൗത്തിയുടേതായിരുന്നു.ഇന്ത്യൻ പ്രീമിയർ ലീഗിൽ രാജസ്ഥാൻ റോയൽസിനു വേണ്ടിയാണദ്ദേഹം കളിക്കുന്നത്.2015 ക്രിക്കറ്റ് ലോകകപ്പിൽ വെല്ലിംഗ്ടണിൽ വെച്ച് ഇംഗ്ലണ്ടിനെതിരെ 33 റൺസ് വഴങ്ങി 7 വിക്കറ്റ് വീഴ്ത്തിയതാണ് അദ്ദേഹത്തിന്റെ ഏറ്റവും മികച്ച ബൗളിംഗ് പ്രകടനം.
പുറത്തേക്കുള്ള കണ്ണികൾ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ വർഗ്ഗം:1988-ൽ ജനിച്ചവർ
ബ്രാഹ എറ്റിംഗർ
ചിത്രകാരിയും സൈക്കോ അനലിസ്റ്റും കലാ സൈദ്ധാന്തികയുമാണ് ബ്രാഹ എറ്റിംഗർ (ജനനം: 1948, ടെൽ അവീവ്, ഇസ്രയേൽ). ഫ്രഞ്ച് - ഇസ്രയേലി കലാരംഗത്തെ പ്രമുഖയാണ് അവർ. എൺപതുകളിലും തൊണ്ണൂറുകളിലും ബ്രാഹ മുന്നോട്ടു വച്ച കലാ സിദ്ധാന്തങ്ങൾ സമകാലീന യൂറോപ്യൻ ചിത്രകലയെയും കലാവിമർശനം, ഫെമിനിസം, ഫിലിം തിയറി, സൈക്കോ അനാലിസിസ്, സൗന്ദര്യശാസ്ത്രം ജൻഡർ പഠനം എന്നിവയേയും സ്വാധീനിച്ചിട്ടുണ്ട്. . പാരീസ് കേന്ദ്രീകരിച്ച് പ്രവർത്തിക്കുന്ന ബ്രാഹയുടെ അമൂർത്തവും ബിംബ സമൃദ്ധവുമായ രചനകൾ, യുദ്ധം, മാനസികാഘാതം, ക്ഷാമം തുടങ്ങിയവയോടുള്ള അവരുടെ വ്യക്തിപരവും ചരിത്രപരവുമായ പ്രതികരണങ്ങളാണ്.
ജീവിതരേഖ
ബ്രാഹ എറ്റിംഗർ ഇസ്രയേലിലെ ടെൽ അവീവിൽ ജനിച്ചു. ഹീബ്രു സർവകലാശാലയിൽ നിന്ന് ക്ലിനിക്കൽ സൈക്കോളജിയിൽ ബിരുദാനന്തര ബിരുദം നേടി. വിവാഹത്തിന് ശേഷം ലണ്ടനിൽ മനശാസ്ത്രജ്ഞയായി പ്രവർത്തിച്ചു. 1979 ൽ വീണ്ടും ഇസ്രയേലിലേക്കു മടങ്ങി. കുട്ടിക്കാലം അവർ മുതലേ വരയ്ക്കുമായിരുന്നെങ്കിലും 1981 മുതലാണ് ചിത്രകലയിൽ കൂടുതൽ ശ്രദ്ധ പതിപ്പിക്കുന്നത്. ചിത്രകല മുഖ്യ ജീവിതോപാധിയാക്കാൻ നിശ്ചയിച്ച് പാരീസിലേക്കു മാറി. സ്വിറ്റ്സർലന്റ് യൂറോപ്യൻ ഗ്രാജുവേറ്റ് സ്കൂളിൽ പ്രൊഫസറായി പ്രവർത്തിക്കുന്ന ബ്രാഹ, ഫ്രഞ്ച് ഫെമിനിസം, ഭിന്ന ലൈംഗികത എന്നീ മേഖലകളിലെ പ്രബല സൈദ്ധാന്തികയാണ്. അബോധ മനസ്സും കലയും 'മെട്രിക്സിയൽ ഗെയ്സ്' മെട്രിക്സിയൽ ടൈം, തുടങ്ങി നിരവധി ആശയങ്ങൾ അവതരിപ്പിച്ചു. ഈ ആശയങ്ങൾ സ്ത്രീ ശരീര – മനസ്സിനെയും മനുഷ്യനെയും സംബന്ധിക്കുന്ന പുതിയ മനസ്സിലാക്കലുകൾക്ക് വഴിതെളിച്ചു. ലഘുചിത്രം|ബ്രാഹ എടുത്ത ല്യോതാർദിന്റെ നിശ്ചലചിത്രം ഫോട്ടോഗ്രാഫർ എന്ന നിലയിലും പ്രസിദ്ധയാണ് ബ്രാഹ. ഴാങ് ഫ്രാങ്കോയിസ് ല്യോതാർദ്, എഡ്മണ്ട് ജേബ്സ്, റോബർട്ട് ഡെസിനോ തുടങ്ങിയ കലാരംഗത്തെ പ്രമുഖരുടെ നിശ്ചല ചിത്രങ്ങൾ ധാരാളം മാസികകളിൽ പ്രസിദ്ധീകരിക്കപ്പെട്ടിട്ടുണ്ട്.
നിരവധി അന്താരാഷ്ട്ര പ്രദർശനങ്ങളിൽ പങ്കെടുത്തിട്ടുണ്ട്.
പ്രദർശനങ്ങൾ
"പിയത്ത – യൂറിഡിസ് - മെഡൂസ", യു.ബി.ആൻഡേഴ്സൺ ഗാലറി, ബഫല്ലോ, (2018); സിലേഷ്യൻ മ്യൂസിയം,; "യൂറിഡിസ് - മെഡൂസ " 14ാം ഇസ്താൻബൂൾ ബിനലെ (2015). മ്യൂസിയെ ഓഫ് ദ സിറ്റി ഓഫ് സെന്റ് പീറ്റേഴ്സ്ബർഗ്(2013). ഫ്രോയിഡ് മ്യൂസിയം, ലണ്ടൻ (2009). ഫിന്നിഷ് അക്കാദമി ഓഫ് ഫൈൻ ആർട്സ്, ഹെൽസിങ്കി (2009). ജി. പൊള്ളോക്ക് എഡിറ്റ് ചെയ്ത് രണ്ട് വോള്യം ഉപന്യാസങ്ങൾ പ്രസിദ്ധപ്പെടുത്തിയിട്ടുണ്ട്.
കൊച്ചി മുസിരിസ് ബിനാലെ 2018
ഒരു സിദ്ധാന്തവാദി, മനഃശാസ്ത്രജ്ഞ, കലാകാരി, സ്ത്രീസ്വാതന്ത്ര്യവാദി എന്നിങ്ങനെയുള്ള അവരുടെ വ്യത്യസ്തമാനങ്ങളെ അവതരിപ്പിക്കുന്നതാണ് ബിനാലെയിലെ എറ്റിംഗറുടെ "പിയത്ത – യൂറിഡിസ് - മെഡൂസ" എന്ന സൃഷ്ടി. തനിക്ക് രചന നടത്തുവാൻ പാകത്തിന് ശൂന്യമായ പ്രതലം നിലനിൽക്കുന്നില്ലായെന്നാണ് ബ്രാഹ് എറ്റിംഗേർ വിശ്വസിക്കുന്നത്. അവരെ സംബന്ധിച്ചിടത്തോളം ക്യാൻവാസും പേപ്പറും പെയിന്റും ബ്രഷുമെല്ലാം വ്യക്തിപരമായ കലാപ്രതിഭയുടെ പാട്രിയാർക്കൽ പാരമ്പര്യ ഭാരം പേറുന്നവയാണ്. സ്ത്രീയെന്ന നിലയിൽ അവർ ഏറ്റുമുട്ടേണ്ടി വരുന്ന ആ ഘടകത്തെ 'മെട്രിക്സിയൽ ഗെയ്സ്' എന്നാണവർ നാമകരണം ചെയ്തിരിക്കുന്നത്.
അവരുടെ വ്യത്യസ്തമായ ഈ ഭാവങ്ങൾക്കിടയിൽ മധ്യസ്ഥത വഹി ക്കുന്നതാണ് അവരുടെ പെയിന്റിങ്ങുകളും നോട്ട് പുസ്തകങ്ങളും. തകരാറായ ഒരു ഫോട്ടോകോപ്പി യന്ത്രത്തിലുടെ യാന്ത്രികമായി പുനർസൃഷ്ടിച്ച സ്ത്രീകളുടെ ചരിത്രപരമായ സഹനം വിഷയമായ ഫോട്ടോഗ്രാഫുകൾ ചിത്രീകരിക്കുന്ന പെയിൻറിംങ്ങുകളുടെ ശ്രേണിയാണ് എറ്റിംഗേർ അവതരിപ്പിക്കുന്നത്. സ്ത്രീപക്ഷ അനുഭവങ്ങളുടെ അടിച്ചമർത്തലുകളും ആഘാതങ്ങളും നീലയും ചുവപ്പും വയലറ്റും വരകളാൽ രേഖപ്പെടുത്തി യഥാർത്ഥ അവലംബങ്ങളോട് പ്രതികരിച്ച് ഓരോ പെയിന്റിംഗിലും അവർ വർഷങ്ങൾ തന്നെ ചെലവഴിച്ചിരിക്കുന്നു. അവർ എല്ലാ ദിവസവും ഹെബ്രായഭാഷയിലും ഫ്രഞ്ചിലും ഇംഗ്ലീഷിലും കുത്തിക്കുറിക്കുകയും കുത്തിവരയ്ക്കുകയും ചെയ്യുന്ന നോട്ട് ബുക്കും അവരുടെ കലാപ്രക്രിയയിലേയ്ക്ക് തുറന്നുവെച്ച ജാലകമാണ്.
പുറം കണ്ണികൾ
വർഗ്ഗം:ചിത്രകാരികൾ വർഗ്ഗം:മനഃശാസ്ത്രജ്ഞർ വർഗ്ഗം:സൈദ്ധാന്തികർ വർഗ്ഗം:കൊച്ചി-മുസിരിസ് ബിനാലെ 2018 വർഗ്ഗം:ഫെമിനിസം
കാതോട് കാതോരം
ഭരതൻ സംവിധാനം ചെയ്ത് 1985-ൽ പുറത്തിറങ്ങിയ മലയാളചലച്ചിത്രമാണ് കാതോട് കാതോരം. മമ്മൂട്ടി, സരിത എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ജോൺപോൾ തിരക്കഥയും ഔസേപ്പച്ചൻ സംഗീതസംവിധാനവും നിർവഹിച്ചു. സെവൻ ആർട്ട്സിന്റെ ബാനറിൽ ജി.പി. വിജയകുമാർ, എം.ജി. ഗോപിനാഥ് എന്നിവർ ചേർന്നാണ് ചിത്രം നിർമ്മിച്ചത്.
സംഗീതം
ഒ.എൻ.വി. കുറുപ്പ് എഴുതിയ ഗാനങ്ങൾക്ക് ഔസേപ്പച്ചൻ, ഭരതൻ എന്നിവരാണ് സംഗീതം പകർന്നത്. ചിത്രത്തിന്റെ പശ്ചാത്തലസംഗീതം ഒരുക്കിയതും ഔസേപ്പച്ചനാണ്. ഔസേപ്പച്ചന്റെ ആദ്യചിത്രമായ ഇതിലെ പാട്ടുകൾ ഹിറ്റുകളായി മാറി.
പുറത്തേക്കുള്ള കണ്ണികൾ
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എൻ.പി. സുരേഷ് ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:സരോജ് പാഡി കാമറ ചലിപ്പിച്ച ചലച്ചിത്രങ്ങൾ
നൈറ്റ് ഡ്യൂട്ടി(ചലച്ചിത്രം)
എവർഷൈൻ പ്രൊഡക്ഷൻസിനു വേണ്ടി തിരുപ്പതി ചെട്ടിയാർ നിർമിച്ച മലയാളചലച്ചിത്രമാണ് നൈറ്റ്ഡ്യൂട്ടി. എസ്.എൽ. പുരം സദാനന്ദൻ തിരക്കഥ രചിച്ചിരിക്കുന്നു. വയലാറിന്റെ വരികൾക്ക് ദക്ഷിണാമൂർത്തി സംഗീതം പകർന്നിരിക്കുന്നു. എവർഷൈൻ റിലീസ് വിതരണം ചെയ്ത നൈറ്റ് ഡ്യൂട്ടി 1974 മെയ് 17-ന് കേരളത്തിൽ പ്രദർശിപ്പിച്ചു തുടങ്ങി.
പുറത്തേക്കുള്ള കണ്ണികൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ വർഗ്ഗം:വയലാർ -ദക്ഷിണാമൂർത്തി ഗാനങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
ഭീകരവാഴ്ച
ഫ്രാൻസിന്റെ ചരിത്രത്തിൽ 1793 സപ്റ്റമ്പർ മുതൽ 1794 ജൂലൈ വരെയുള്ള രക്തരൂക്ഷിതമായ കാലഘട്ടത്തെയാണ് ചരിത്രകാരന്മാർ ഭീകരവാഴ്ച(Reign of Terror ഫ്രഞ്ച് : la Terreur) എന്ന് വിശേഷിപ്പിക്കുന്നത്. ജനാധിപത്യത്തെ സംരക്ഷിക്കാനുളള വ്യഗ്രതയിൽ, അത്തരമൊരു വ്യവസ്ഥക്ക് എതിരായേക്കാമെന്നു സംശയിക്കപ്പെട്ട രാജകുടുംബാംഗങ്ങളും പ്രഭുകുടുംബാംഗങ്ങളും മാത്രമല്ല ഉന്നതാധികാരികളും, സൈന്യാധിപന്മാരും  സാധാരണ ഉദ്യോഗസ്ഥരുമടക്കം  അനേകം പേർ വധിക്കപ്പെട്ടു. ഭീകരവാഴ്ചയുടെ തുടക്കത്തിലാണ്  1793 ഒക്റ്റോബർ 16-ന്   മേരി ആന്റൊനൈറ്റ് പരസ്യമായി ഗില്ലോട്ടിന് ഇരയാക്കപ്പെട്ടത്. പ്രത്യക്ഷമായ അരാജകത്വവും അരക്ഷിതാവസ്ഥയും മുതലെടുത്ത് പലരും  വ്യക്തിവൈരാഗ്യങ്ങൾ തീർക്കാനും  മുതിർന്നു.